pythainlp/thai-wiki-dataset-v4 huggingface dataset:
ก.ศ.ร. กุหลาบ

ก.ศ.ร. กุหลาบ (23 มีนาคม พ.ศ. 2377 - พ.ศ. 2464) มีนามเดิมว่า กุหลาบ ตฤษณานนท์ (หนังสือบางเล่มเขียนว่า ตรุษ ตฤษณานนท์) เป็นนักหนังสือพิมพ์ นักประวัติศาสตร์ ผู้นำเสนอความคิดเห็นทางการเมืองในสมัยพระบาทสมเด็จพระจุลจอมเกล้าเจ้าอยู่หัว
ประวัติ.
กุหลาบเกิดในครอบครัวขุนนางเก่ามาแต่กรุงศรีอยุธยา เป็นบุตรชายของเส็ง เป็นลูกจีนเกิดในไทย กับมารดาชื่อตรุษ เป็นหญิงเชื้อสายลาวเวียงจันทน์ เกิดเมื่อวันที่ 23 มีนาคม พ.ศ. 2377 ณ เมืองพระนคร ที่โรงนาข้างวัดประดู่ มีพี่น้อง 13 คน กุหลาบเป็นคนสุดท้อง เมื่ออายุได้สี่ขวบ พระเจ้าบรมวงศ์เธอ พระองค์เจ้ากินรี พระเจ้าลูกเธอในพระบาทสมเด็จพระนั่งเกล้าเจ้าอยู่หัวได้ทรงขอไปเป็นบุตรบุญธรรม และเติบโตในวังหลวง เมื่อโตขึ้นจึงออกมาอยู่นอกวังในฐานะมหาดเล็กวังนอก บรรพชาเป็นสามเณร โดยสมเด็จพระมหาสมณเจ้า กรมพระปรมานุชิตชิโนรส ทรงเป็นองค์อุปัชฌาย์ ได้ฉายาว่า เกศโร ซึ่งต่อมาได้นำชื่อนี้มาเป็นชื่อหน้าของตนตามแบบตะวันตกว่า ก.ศ.ร. กุหลาบ
นายฝรั่งได้พานายกุหลาบเดินทางไปติดต่อค้าขายในประเทศใกล้เคียง เช่น สิงคโปร์ ปีนัง สุมาตรา มะนิลา ปัตตาเวีย มาเก๊า ฮ่องกง กัลกัตตา และเคยเดินทางไปประเทศอังกฤษ ด้วยครั้งนั้น
กุหลาบมีโอกาสได้เดินทางไปกับขุนนางไทยอีกครั้งในฐานะพนักงานบัญชี ไปประเทศจีนและญี่ปุ่น หยุดพักที่ไซ่ง่อน เพื่อจัดหาซื้อของสำหรับงานพระเมรุมาศสมเด็จพระนางเจ้าสุนันทากุมารีรัตน์ พระบรมราชเทวี ไปยังเมืองพระนคร
เนื่องจากนายกุหลาบได้ใช้ชีวิตอยู่ในวังมานาน จึงได้รับอนุญาตจากกรมหลวงบดินทร แล้วมีโอกาสได้อ่านหนังสือตำราภาษาไทยจำนวนมาก และได้แอบคัดลอกหนังสือเหล่านั้น ทั้งพงศาวดาร และชีวประวัติบุคคลสำคัญ ออกมาพิมพ์เผยแพร่ให้กับบุคคลภายนอก โดยพยายามปรับเปลี่ยนเนื้อเรื่องและถ้อยคำของหนังสือใหม่ เพื่อไม่ให้ถูกจับได้ บ้างก็ว่ากุหลาบได้แต่งเนื้อเรื่องขึ้นมาเองอย่างไม่เหมาะสม
กุหลาบเคยเป็นบรรณาธิการหนังสือพิมพ์สยามออบเซิร์ฟเวอร์ และได้ออกหนังสือพิมพ์ชื่อ "สยามประเภท" ในปี พ.ศ. 2440 เขียนบทความวิพากษ์สังคม เสียดสีชนชั้นสูงที่ทำตัวฟุ้งเฟ้อ อีกทั้งยังมีแนวคิดแบบพวกหัวก้าวหน้า ซึ่งได้รับอิทธิพลจากตะวันตก จึงเป็นที่เพ่งเล็งจากทางการ แต่โชคดีที่ไม่ได้ถูกลั่นแกล้งจนต้องติดคุกเหมือน เทียนวรรณ แต่กลับถูกส่งตัวไปรักษาโรงพยาบาลอาการทางจิตแทน
ช่วงปั้นปลายชีวิต ก.ศ.ร. กุหลาบ ถึงแก่อสัญกรรมอย่างสงบ เมื่อปี พ.ศ. 2464 สิริอายุรวมได้ 87 ปี
ชีวิตครอบครัว.
บิดาของเขาชื่อ เส็ง มีเชื้อสายจีน ส่วนมารดาชื่อตรุษ มีเชื้อสายลาวทางฟากเวียงจันทน์ ขณะตัวอักษรย่อนำหน้าชื่อ ‘ก.ศ.ร.’ มาจากฉายา ‘เกศโร’ ตอนเขาบวชพระ ทางด้านชีวิตครอบครัว ตอนอายุ 25 ปี กุหลาบได้สมรสกับหุ่น ธิดาของพระพี่เลี้ยงคง ทั้งสองร่วมเรียงเคียงหมอนจนมีบุตรธิดาด้วยกัน 9 คน เป็นผู้หญิง 8 คน และมีลูกชายคนเดียวซึ่งก็คือ ชาย หรือ ก.ห.ชาย
หลังจากหุ่นตาย กุหลาบสมรสใหม่กับเปรม มีบุตรธิดาด้วยกันอีก 2 คน
แนวคิดและการเคลื่อนไหวทางการเมือง.
จากการที่นายกุหลาบได้ปรับเปลี่ยนเนื้อเรื่อง (หรือแต่งเนื้อเรื่องขึ้นมาเองอย่างไม่เหมาะสม) และเสียดสีชนชั้นสูง จึงทำให้พระบรมวงศานุวงศ์ในรัชกาลที่ 5 ไม่พอพระทัย และใช้คำว่า "กุ" ซึ่งเป็นพยางค์ขึ้นต้นของชื่อนายกุหลาบ มาเป็นศัพท์สแลง ที่แปลว่าโกหก หรือสร้างเรื่อง แล้วเป็นบุคคลทรงคุณวุฒิแนวคิดต่อรัฐบุรุษ ปรีดี พนมยงค์ สมัยเด็กนักเรียนจนจบระดับมัธยมศึกษา
ผลงาน.
รายชื่อบทความ ปาฐกถา และหนังสือต่าง ๆ ที่เป็นผลงานของ ก.ศ.ร. กุหลาบ เช่น
ปลาฉนากเขียว

ปลาฉนากเขียว  ปลากระดูกอ่อนขนาดใหญ่ มีชื่อวิทยาศาสตร์ว่า "Pristis zijsron" ในวงศ์ปลาฉนาก (Pristidae) มีรูปร่างคล้ายปลาฉนากจะงอยปากกว้าง หรือ ปลาฉนากน้ำจืด ("P. microdon") ที่อยู่ในสกุลเดียวกัน มีจะงอยปากที่ยาวเป็น 1/3 ของความยาวลำตัวและหาง มีซี่ฟันทั้งหมด 24-34 คู่ ครีบหลังอันแรกคู่หลังครีบอก ครีบหางท่อนบนมีขนาดใหญ่
ลักษณะและการกระจายพันธุ์.
ขนาดโตเต็มที่ได้ 7.3 เมตร พบกระจายพันธุ์บริเวณชายฝั่งมหาสมุทรอินเดีย, แอฟริกาตะวันออก, มหาสมุทรแปซิฟิคตอนใต้ ,ทะเลจีนใต้, ปาปัวนิวกินี และตอนเหนือและรัฐนิวเซาท์เวลส์ของประเทศออสเตรเลีย ในบริเวณน้ำขุ่นหรือดินเลน เป็นปลาฉนากอีกชนิดหนึ่งที่สามารถปรับตัวให้อยู่ในน้ำกร่อย หรือน้ำจืดสนิทได้ ลูกปลาวัยอ่อนซี่ฟันจะไม่แข็งเหมือนปลาวัยโต และจะแข็งขึ้นเรื่อย ๆ ตามวัย
ลิลิมุ Kiss

ลิลิมุ Kiss (; โรมาจิ: "Ririmu Kissu") หรือ Lilim Kiss (ชื่อที่ใช้ในสหรัฐอเมริกา) เป็นการ์ตูนญี่ปุ่น เป็นผลงานของ มิซุกิ คาวาชิตะ ว่าด้วยเรื่องราวความรักระหว่างปีศาจสาว และมนุษย์ จัดพิมพ์ในประเทศไทย โดยมีลิขสิทธิ์ของสำนักพิมพ์เนชั่นกรุ๊ป. มีทั้งหมด 2 เล่มจบ
ปีศาจสาวแสนสวย หุ่นคัพเอฟ ที่อยู่ในขวดแก้วที่ทาคายะเจอ อาหารของเธอคือพลังชีวิตของมนุษย์..!!
ชายหนุ่มสุดเท่ คมเข้ม หุ่นบึ้ก หัวดี(เป็นนร.หมายเลข 13 อยู่รร.ชายล้วนนิชิ) ไม่ค่อยมีใครกล้าเข้าใกล้ เพราะเข้าใจผิด นึกว่าเป็นคนเกเร แต่จริงๆแล้วเป็นโรคแพ้ผู้หญิง เลยเก๊กตลอด
เป็นเพื่อนเรียนห้องเดียวกันกับไซคิ เชื่อในเรื่องไสยศาสตร์ และเวทมนตร์อย่างมาก
เป็นไอดอลประจำโรงเรียนหญิงล้วนเซย์ชิน นิสัยหลงตัวเอง และต้องการเอาชนะสูง หลงชอบไซคิ เพราะเคยช่วยเธอไว้
จั๊ปปี้ เป็นชื่อที่ มิอุตั้งให้ มีปู่เป็นคนฝรั่งเศส ย่าเป็นคนญี่ปุ่น แม่เป็นคนอังกฤษ โดยย่าของเค้าเป็นคนเฝ้าบ้านพักของมิอุ
อยู่ชั้นเดียวกันกับไซคิ ชอบหาเรื่องไซคิ(แต่แพ้ตลอด)
นิสัยออกจะหัวงู อยากจะมีลูกสาว
เข้าใจผิดว่าทาคายะ ทำอะไรไม่ดีกับลิลิมุ(มาเห็นตอนลิลิมุกอดทาคายะอยู่) เลยบอกทาคายะว่าต้องรับผิดชอบ
เป็นลิลิมุรุ่นพี่ มีผมยาวสีทอง หลงเข้ามาในเมือง เลยมาเจอกับลิลิมุจังเข้า
อดีตเป็นมังกรไวบาร์น ที่ถูกโคจิม่า เรียกออกมา แต่พอโดนผนึกไว้ในขวดแก้ว แล้วเปิดออกมากลายเป็นลูกบอลปีศาจตัวนุ่มๆ
ติดลิลิมุมาก เมื่อโกรธจะกลายเป็นลูกบอลเหล็ก ชอบกินของนุ่มๆ
เจ้าของขวดแก้ว และลิลิมุคนก่อน ตั้งใจจะมาเอาลิลิมุคืน
นีแกลส เปนต์เนอร์

นีแกลส เปนต์เนอร์ (เกิด 16 มกราคม ค.ศ. 1988 ที่กรุงโคเปนเฮเกน) เป็นนักฟุตบอลชาวเดนมาร์ก เจ้าของฉายา "ลอร์ด" เป็นนักฟุตบอลทีมชาติเดนมาร์ก และเป็นอดีตกองหน้าของอาร์เซนอล และว็อลฟส์บวร์ค ปัจจุบันเป็นผู้เล่นของนอตทิงแฮมฟอเรสต์ ในเดอะแชมเปียนชิป
ในฤดูกาล 2014–15 ทางอาร์เซนอลไม่ต่อสัญญาให้เปนต์เนอร์ และในที่สุดได้ย้ายไปสังกัดว็อลฟส์บวร์ค ในบุนเดิสลีกาของเยอรมนี โดยผ่านการเล่นให้กับอาร์เซนอลทั้งหมดทุกรายการ 108 นัด เป็นระยะเวลานาน 9 ปี
ในวันที่ 25 เมษายน ค.ศ. 2016 ว็อลฟส์บวร์คประกาศว่าได้ยกเลิกสัญญากับเปนต์เนอร์ที่จะหมดในเดือนมิถุนายน ค.ศ. 2017 พร้อมมีผลบังคับใช้ทันที หลังจากที่ทั้งสองฝ่ายได้ตกลงยกเลิกสัญญาเนื่องจากเปนต์เนอร์มีปัญหาด้านความประพฤติ โดยรวมเล่นให้กับว็อลฟส์บวร์คทั้งหมด 47 นัดยิงได้ 9 ประตู
ต่อมาในต้นเดือนกันยายน ปีเดียวกัน หลังจากไร้สังกัดมาหลายเดือน เปนต์เนอร์ก็ได้ย้ายมาสู่นอตทิงแฮมฟอเรสต์ ในระดับเดอะแชมเปียนชิป ของอังกฤษ เป็นระยะเวลา 2 ปี
ปลาฉนากฟันเล็ก

ปลาฉนากฟันเล็ก  เป็นปลากระดูกอ่อนขนาดใหญ่ชนิดหนึ่ง มีชื่อวิทยาศาสตร์ว่า "Pristis pectinata" อยู่ในวงศ์ปลาฉนาก (Pristidae) มีรูปร่างเหมือนปลาฉนากทั่วไป มีจะงอยปากมีความยาวประมาณ 1/4 ของขนาดลำตัวและหาง มีรูปทรงที่แคบและยาวเมื่อเทียบกับฉนากชนิดอื่น ๆ มีซี่ฟัน 21-34 คู่ ขนาดเมื่อโตเต็มที่ประมาณ 7.6 เมตร ขนาดเมื่อแรกเกิด 60 เซนติเมตร
พบกระจายพันธุ์อยู่กว้างขวาง ตั้งแต่บริเวณชายฝั่งของทวีปอเมริกาเหนือ ไปจนถึงทวีปอเมริกาใต้, ประเทศบราซิล, ทะเลเมดิเตอร์เรเนียน, มหาสมุทรอินเดีย, มหาสมุทรแปซิฟิก เป็นปลาฉนากอีกชนิดหนึ่งที่สามารถปรับตัวให้อยู่ในน้ำกร่อย หรือน้ำจืดได้ โดยมีรายงานพบที่ทะเลสาบขนาดใหญ่ที่สหรัฐอเมริกา
นอกจากนี้แล้วยังมีรายงานว่า ฉนากฟันเล็กมีพฤติกรรมก้าวร้าวใส่ปลาฉลามที่ร่วมตู้เดียวกัน ในพิพิธภัณฑ์สัตว์น้ำ
เอ็มมานูเอล เอบูเอ

เอ็มมานูเอล เอบูเอ  เป็นอดีตนักฟุตบอลชาวโกตดิวัวร์ เกิดเมื่อวันที่ 4 มิถุนายน ค.ศ. 1983 ในเมืองอาบีจาน ประเทศโกตดิวัวร์ ปัจจุบันเล่นให้กับกาลาตาซาราย ในซูเปอร์ลีก ตุรกี ส่วนใหญ่แล้วจะเล่นในตำแหน่ง กองหลังฝั่งขวา
เตลังคานาราษฎรสมิติ

เตลังคานาราษฎรสมิติ (อักษรโรมัน: Telangana Rashtra Samithi) เป็นพรรคการเมืองท้องถิ่นในรัฐอานธรประเทศ ทางภาคใต้ของอินเดีย จุดประสงค์หลักคือแบ่งแยกดินแดนเตลังคานาออกจากรัฐอันธรประเทศ จันทรเศขัร เรา เป็นสมาชิกพรรคเตลังคนะ เทเสม จนกระทั่งเขาออกจากพรรคและมาตั้งพรรคนี้เมื่อ พ.ศ. 2544 เตลังคานาราษฎรสมิติได้รับการต้อนรับอย่างดีโดยได้คะแนน 1 ใน 3 ของผู้มีสิทธิออกเสียงในซิลลา ปาริศาด ในเตลังคานาหลังจากก่อตั้งพรรคได้หกสิบวัน
ในการเลือกตั้ง พ.ศ. 2547 เตลังคานาราษฎรสมิติเป็นพันธมิตรกับพรรคคองเกรสและได้ 26 ที่นั่ง และได้รับเลือกตั้งในสภาระดับชาติ 5 ที่นั่ง ได้เข้าร่วมรัฐบาลทั้งในระดับชาติและในระดับรัฐ ในเดือนกันยายน พ.ศ. 2549 พรรคได้ถอนการสนับสนุนรัฐบาลกลางเนื่องจากรัฐบาลตัดสินใจไม่แบ่งแยกเตลังคานา
ลิ้มเซียวเอ็ง

ลิ้มเซียวเอ็ง "(Lin Chaoying, 林朝英)" เป็นบูรพาจารย์ผู้ก่อตั้งสำนักสุสานโบราณ
เป็นจอมยุทธหญิงที่มีวรยุทธสูงส่งคนหนึ่ง นับตามศักดิ์เป็นอาจารย์ยายของเซียวเหล่งนึ่งกับลี้มกโช้ว 
ตอนที่เฮ้งเต็งเอี๊ยงปล่อยวางกับเรื่องภายนอกขังตัวอยู่แต่ในสุสานโบราณไม่ยอมออกมาพบผู้คน จนกระทั่งลิ้มเฉียวเอ็งเป็นคนร้องด่าเฮ้งเต็งเอี้ยงอยู่หน้าสุสานโบราณเจ็ดวันเจ็ดคืน เฮ้งเต็งเอี๊ยงจึงยอมออกมาและยอมท่องยุทธภพอีกครั้งโดยมีลิ้มเฉียวเอ็งติดตามไปด้วย ทั้งสองช่วยเหลือคนดีกำจัดคนชั่ว ต่อต้านศัตรูที่รุกรานประเทศด้วยกันจนเกิดเป็นความรัก แต่เฮ้งเต็งเอี้ยงยึดมั่นในอุดมการณ์ หากบ้านเมืองยังไม่สงบสุขจะไม่คิดเรื่องส่วนตัวเด็ดขาด ทำให้เฮ้งเต็งเอี้ยงไม่ยอมแต่งงานกับลิ้มเฉียวเอ็ง ทำให้ลิ้มเฉียวเอ็งเกิดความคับแค้นในใจจึงท้าประลองกับเฮ้งเต็งเอี้ยงอยู่บ่อยครั้ง แต่ก็ไม่สามารถเอาชนะเฮ้งเต็งเอี้ยงได้ นางจึงเปลี่ยนวิธีการประลองเป็นการเขียนอักษรบนแผ่นศิลา และมีข้อพนันที่ว่าหากนางชนะเฮ้งเต็งเอี๊ยงต้องแต่งงานกับนางหรือไม่ก็บวชเป็นนักพรตอยู่บนเขาจงหนำ การประลองครั้งนี้เฮ้งเต็งเอี้ยงเป็นผู้แพ้ แม้ว่าจะรู้ว่านางเอาชนะด้วยเล่ห์แต่ก็ไม่ถือโกรธ และเลือกที่จะบวขชเป็นนักพรตก่อตั้งสำนักช่วนจินในกาลต่อมา และยกสุสานโบราณให้ลิ้มเฉียวเอ็ง 
ลิ้มเฉียวเอ็งเก็บตัวอยู่ในสุสานโบราณคิดค้นยอดวรยุทธที่สามารถสยบวรยุทธของสำนักช่วนจิน วรยุทธที่นางคิดค้นได้ล้วนพิศดารร้ายกาจ เพียงแต่นางไม่ค่อยได้ออกสู่ยุทธภพวรยุทธของสุสานโบราณจึงไม่เป็นที่รู้จักนัก แต่ก็ถือว่าวรยุทธของนางเหนือชั้นเทียบเท่าได้กับห้ายอดฝีมือ ก่อนนางจะตายได้ถ่ายทอดวรยุทธทั้งหมดให้สาวใช้คนหนึ่ง ซึ่งต่อมาสาวใช้คนนี้ก็รับศิษย์ไว้สองคนคือ เซียวเหล่งนึ้งกับลี้มกโชว้
แม้ว่าลิ้มเฉียวเอ็งจะแค้นเคืองเฮ้งเต็งเอี้ยงขนาดไหน แต่ในจิตใจส่วนลึกก็รักมากจนไม่อาจพรรณนา และในวาระสุดท้ายของชีวิตเฮ้งเต็งเอี้ยงก็ได้มาคารวะศพของนางในสุสานโบราณ และได้พบกับวรยุทธที่นางคิดค้นไว้ล้วนสยบวรยุทธของสำนักช่วนจินทั้งสิ้น เฮ้งเต็งเอี้ยงจึงใช้เคล็ดวิชาจากคัมภีร์เก้าอิมจินเก็งส่วนหนึ่ง มาคิดเป็นวิชาที่สามารถสยบวรยุทธที่ลิ้มเฉียวเอ็งคิดค้นขึ้นได้
สันนิบาตอวามี

สันนิบาตอวามี  หรือสันนิบาตมุสลิมอวามี เป็นพรรคการเมืองในปากีสถานตะวันออก ที่ต่อมาคือบังกลาเทศ ก่อตั้งเมื่อเดือนมิถุนายน พ.ศ. 2492 โดย อุสวาน ซาอิด ซุห์ราวาร์ดี พรรคนี้มีบทบาทมากในปากีสถานตะวันออก แต่มีบทบาทน้อยในปากีสถานตะวันตก ผู้ที่มีบทบาทในพรรคได้แก่ ชีค มูจิบูร์ เราะห์มาน ที่เป็นหัวหน้าพรรคเมื่อ พ.ศ. 2506 และเมาลาบา อับดุล อามิด ข่าน บาชานี ซึ่งแยกตัวออกจากพรรคเมื่อ พ.ศ. 2500
แผนทางเศรษฐกิจของพรรคเป็นแบบกลาง ไม่เอียงซ้ายหรือขวา เมื่อชีค มูจิบูร์ เราะห์มานขึ้นมาเป็นผู้นำพรรค เขาได้ประกาศนโยบายที่จะทำให้ปากีสถานตะวันตกและตะวันออกมีความเป็นอิสระและปกครองตนเองในระดับหนึ่ง นโยบายนี้เป็นที่พอใจในปากีสถานตะวันออก และทำให้สันนิบาตอวามีชนะการเลือกตั้งใน พ.ศ. 2513
อย่างไรก็ตาม สันนิบาตอวามีถูกกีดกันไม่ให้จัดตั้งรัฐบาลปกครองปากีสถาน ประธานาธิบดีปากีสถานในขณะนั้นสั่งเลื่อนการเปิดประชุมสภาแห่งชาติโดยไม่มีกำหนด เมื่อถูกกีดกัน สันนิบาตอวามีจึงนำชาวปากีสถานตะวันออกออกมาประท้วงแบ่งแยกประเทศ รัฐบาลปากีสถานส่งกองทหารมาปราบปรามจนลุกลามกลายเป็นสงครามกลางเมือง ผู้คนจำนวนมากเสียชีวิต และมีไม่น้อยที่ลี้ภัยเข้าไปในอินเดีย
อินเดียได้ใช้ปัญหาผู้ลี้ภัยเป็นข้ออ้างในการเข้าแทรกแซงโดยส่งกองทหารเข้าช่วยปากีสถานตะวันออก สงครามสิ้นสุดเมื่อ 16 ธันวาคม พ.ศ. 2514 โดยปากีสถานยอมให้บังกลาเทศเป็นประเทศเอกราช
เมื่อบังกลาเทศได้รับเอกราช ชีค มูจิบูร์ เราะห์มานได้เป็นนายกรัฐมนตรี โดยวางนโยบายเน้นประชาธิปไตย แยกศาสนาออกจากการเมือง แต่ก็พบกับปัญหาฉ้อราษฎร์บังหลวง และการบริหารแบบเผด็จการ จนกระทั่ง เราะห์มาน ถูกลอบสังหารเมื่อ พ.ศ. 2518 หลังจากนั้น สันนิบาตอวามีไม่เคยได้จัดตั้งรัฐบาลอีกเลย
อาบีจาน

อาบีจาน หรือ อาบิดจาน (อังกฤษและ, [abidʒɑ̃]; อักษรอึนโก: ߊߓߌߖߊ߲߬) เป็นเมืองใหญ่สุดและเมืองหลวงทางเศรษฐกิจของประเทศโกตดิวัวร์ จากสำมะโน ค.ศ. 2021 อาบีจานมีประชากร 6.3 ล้านคน เทียบเท่ากับประชากรร้อยละ 21.5 จากประชากรทั้งหมด ทำให้เป็นเมืองที่มีประชากรมากเป็นอันดับ 6 ของทวีปแอฟริกา เป็นรองเพียงเลกอส, ไคโร, กินชาซา, ดาร์-เอส-ซาลาม และโจฮันเนสเบิร์ก
นครนี้ขยายตัวอย่างรวดเร็วหลังสร้างท่าเทียบเรือใหม่ใน ค.ศ. 1931 จากนั้นจึงกลายเป็นเมืองหลวงของโกตดิวัวร์สมัยอาณานิคฝรั่งเศสใน ค.ศ. 1933 หลังเป็นเอกราชจากฝรั่งเศสใน ค.ศ. 1960 อาบีจานยังคงเป็นเมืองหลวงของประเทศ จนกระทั่งใน ค.ศ. 1983 เมื่อนครยามูซูโกรได้รับสถานะเมืองหลวงทางการเมืองอย่างเป็นทางการของโกตดิวัวร์
อย่างไรก็ตาม อาบีจานได้รับสถานะ "เมืองหลวงทางเศรษฐกิจ" ของประเทศ เนื่องจากเป็นเมืองใหญ่สุดของประเทศ และเป็นศูนย์กลางของกิจกรรมทางเศรษฐกิจ
โยฮัน จูรู

โยฮัน ดานอน จูรู-กบาเจเร (Johan Danon Djourou-Gbadjere) เป็นนักฟุตบอลชาวสวิสเชื้อสายโกตดิวัวร์ (ไอวอรีโคสต์) เกิดเมื่อวันที่ 18 มกราคม ค.ศ. 1987 ในเมืองอาบีจานในโกตดิวัวร์ เคยเล่นเป็นกองกลางตัวรับที่สโมสรเอตวลการูฌ (Étoile Carouge) สโมสรเก่าก่อนที่จะมาเล่นในตำแหน่งกองหลังตรงกลางเมื่อย้ายมายังอาร์เซนอล บางครั้งมักจะได้ลงเล่นในตำแหน่งฟูลแบ็คอยู่บ่อย ๆ และเคยไปเล่นให้กับเบอร์มิงแฮมซิตีด้วยสัญญายืมตัวโดยเล่นในตำแหน่งกองหลังตรงกลาง
อินซัมสมอลเวย์

"อินซัมสมอลเวย์"  คือซิงเกิลที่ 4 และซิงเกิลวิทยุสุดท้ายจากอัลบั้ม"มิราเคิล" ของเซลีน ดิออน เผยแพร่เมื่อวันที่ 7 มีนาคม พ.ศ. 2548 ในสหรัฐอเมริกาและแคนาดา
"อินซัมสมอลเวย์" ประพันธ์โดยริชาร์ด เพจ ผู้ประพันธ์เพลง "สลีปไทต์" ในอัลบั้มนี้ 
เซลีนแสดงเพลง "อินซัมสมอลเวย์" ในการแสดง "อะนิวเดย์..." ระหว่างเดือนธันวาคม พ.ศ. 2547 และเดือนมกราคม พ.ศ. 2548 ซึ่งร้องคู่กับนักร้องแบ็กอัพเสียงของเธอ Barnev Valsaint และแสดงเพลงนี้ในรายการ "เดอะทูไนต์โชว์วิธเจย์ลีโน"  ในเดือนธันวาคม พ.ศ. 2547 พร้อมกับ Valsaint และคณะประสานเสียง นอกจานี้การแสดงเพลงนี้ในมหรสพชุด "อะนิวเดย์..." ยังจัดขึ้นเพื่อหาเงินสมทบช่วยผู้ประสบภัยจากเหตุการณ์แผ่นดินไหวในมหาสมุทรอินเดีย พ.ศ. 2547 
ไม่มีมิวสิกวิดีโอ สำหรับเพลงนี้
"อินซัมสมอลเวย์" ขึ้นชาร์ตอันดับสูงสุดที่ 9 ในชาร์ตควิเบกแอร์เพล และยังเป็นที่นิยมในชาร์ตเพลงร่วมสมัย อันดับสูงสุดที่ 14 ในแคนาดา และ 28 ใน สหรัฐอเมริกา 
รูปแบบและรายชื่อเพลง.
ซิงเกิลซีดี 1 เพลง (สหรัฐอเมริกา)
อาร์ม็อง ทราออเร

อาร์ม็อง ทราออเร  เป็นนักฟุตบอลชาวฝรั่งเศสเชื้อสายเซเนกัล เกิดเมื่อวันที่ 8 ตุลาคม ค.ศ. 1989 ในกรุงปารีส ประเทศฝรั่งเศส ปัจจุบันเล่นให้กับสโมสรฟุตบอลควีนส์พาร์กเรนเจอส์ในพรีเมียร์ลีก อังกฤษ ในตำแหน่งแบ็กซ้าย
เฌอลุยดีเร

เฌอลุยดีเร ("ฉันจะบอกเขา") เป็นซิงเกิลจากอัลบั้ม "มิราเคิล" ลำดับที่ 3 เผยแพร่ทางวิทยุเมื่อวันที่ 11 ตุลาคม พ.ศ. 2547 ในฝรั่งเศส และเบลเยียม ประพันธ์โดยฌ็อง-ฌัก โกลด์แมน อำนวยการสร้างโดย Erick Benzi เพลงนี้เคยบรรจุในอัลบั้ม"อูว์นฟีย์เอกัทร์ติป" เมื่อปี พ.ศ. 2546 มิวสิกวิดีโออำนวยการสร้างโดย Scott Floyd Lochmus เผยแพร่เมื่อวันที่ 25 ตุลาคม พ.ศ. 2547 ซึ่งเป็นการแสดงถึงขั้นตอนการถ่ายทำหนังสือภาพ "ปาฎิหารย์: หนังสือเฉลิมฉลองชีวิตใหม่"
ในวันที่ 1 ตุลาคม พ.ศ. 2546 เซลีนบันทึกภาพรายการพิเศษอูว์นฟีย์เอกัทร์ติป ที่โรงแรมซีซาส์พาเลส ในลาสเวกัส 
เฌอลุยดีเรติดอันดับสูงสุดที่ 11 ในชาร์ต Belgian Wallonie Airplay
น็องซี

น็องซี ([nɑ̃si]) เป็นเมืองและเทศบาลในแคว้นลอแรน ประเทศฝรั่งเศส น็องซีเป็นเมืองหลักของจังหวัดเมอร์เตมอแซล โดยเคยเป็นเมืองหลวงของดัชชีลอแรนก่อนถูกผนวกเข้ากับฝรั่งเศสในสมัยพระเจ้าหลุยส์ที่ 15 ใน ค.ศ. 1766 และแทนที่ด้วยมณฑล โดยที่น็องซียังคงเป็นเมืองหลัก หลังก้าวขึ้นสู่ความโดดเด่นในยุคเรืองปัญญา ทำให้เมืองนี้มีชื่อเล่นว่า "เมืองหลวงของฝรั่งเศสตะวันออก" ในช่วงคริสต์ศตวรรษที่ 19 เขตปริมณฑลน็องซีมีประชากร 511,257 คนในสำมะโน ค.ศ. 2018 ทำให้เป็นเขตเมืองที่มีประชากรมากเป็นอันดับที่ 16 ของประเทศ และเป็นอันดับแรกในแคว้นลอแรน ส่วนประชากรในเขตนครน็องซีอยู่ที่ 104,885 คน
เฮนรี นอร์ริส

เฮนรี นอร์ริส (23 กรกฎาคม ค.ศ. 1865 – 30 กรกฎาคม ค.ศ. 1934) เป็นนักธุรกิจ นักการเมือง และกรรมการบริหารสโมสรฟุตบอลชาวอังกฤษ ซึ่งโด่งดังในฐานะประธานของทั้งฟูลัมและอาร์เซนอล
ธุรกิจและอาชีพนักการเมือง.
นอร์ริสเกิดที่เคนนิงตันในครอบครัวชนชั้นแรงงานแต่มีการศึกษา นอร์ริสออกจากโรงเรียนตอนอายุ 14 ปีเพื่อเข้าร่วมสำนักงานทนายความ และลาออกในอีก 18 ปีต่อมาเพื่อประกอบอาชีพในธุรกิจพัฒนาอสังหาริมทรัพย์ โดยร่วมงานกับ W.G. Allen ในบริษัท Allen & Norris เขาสร้างฐานะด้วยการสร้างบ้านในย่านเซาท์ลอนดอนและตะวันตก โดยเฉพาะย่านฟูลัม
นอร์ริส เข้ามาเป็นประธานสโมสรฟุตบอลฟูแลมในปี 1902 และในปี 1903 ฟูแลมได้เลื่อนชั้นขึ้นดิวิชั่น 1 ภายใต้การคุมทีมของ แบร๊ดชอว์ อดีตผู้จัดการทีม"วูลิช อาร์เซนอล" และได้เป็นแชมป์ดิวิชั่น 1 ในปี 1906 และในปี 1907 ฟูแล่มได้สมัครเข้าร่วมฟุตบอลลีกได้รับคัดเลือกให้อยู่ในลีกด้วยคะแนนเสียงถึง 28 เสียง แทนที่เบอร์ตัน ยูไนเต็ด ด้วยอิทธิพลของเขา
นอร์ริส ทำให้ฟูแล่ม เฟื่องฟูได้อย่างรวดเร็ว นอร์ริส ได้เข้ามาบริหาร"'วูลิช อาร์เซนอล"ในปี ค.ศ. 1910 ซึ่งเป็นช่วงที่สโมสรอยู่ในสภาวะล้มละลายและมีปัญหาทางด้านการเงินอย่างสูง โดยในขณะนั้นเขาได้นั่งเป็นบอร์ดบริหารของสโมสรฟูแล่มควบคู่ไปด้วย
ธงชาติอิหร่าน

ธงชาติสาธารณรัฐอิสลามอิหร่านที่ใช้อยู่ในปัจจุบัน ลักษณะเป็นธงสามสี รูปสี่เหลี่ยมผืนผ้า กว้าง 4 ส่วน ยาว 7 ส่วน ภายในแบ่งเป็นแถบสีเขียว สีขาว และสีแดงตามแนวนอน ความกว้างแต่ละแถบเท่ากัน กลางธงมีรูปตราแผ่นดินสาธารณรัฐอิสลามอิหร่านที่ใช้อยู่ในปัจจุบัน ส่วนที่ถัดจากแถบสีขาวทั้งด้านบนและด้านล่างนั้น มีอักษรอาหรับเป็นข้อความ "อัลลอหุ อักบัร" เรียงซ้ำกันไปตามขอบแถบสีขาว รวม 22 ครั้ง ประกาศใช้ตามกฎหมายเมื่อวันที่ 29 กรกฎาคม พ.ศ. 2523
ประวัติ.
ราชวงศ์แซนด์.
ธงประจำราชวงศ์แซนด์ มีลักษณะเป็นธงสามเหลี่ยมมุมฉากพื้นขาวขอบเขียว กลางมีตราสิงโตและดวงอาทิตย์สีทอง.
การสอบวัดระดับความสามารถทางภาษาญี่ปุ่น

การสอบวัดระดับความสามารถทางภาษาญี่ปุ่น (; : นิฮงโกะโนเรียวกุชิเก็ง) เป็นการสอบเพื่อวัดผลและรับรองความสามารถทางภาษาญี่ปุ่นของนักศึกษาต่างชาติที่ศึกษาภาษาญี่ปุ่นภายในและนอกประเทศ ถูกจัดขึ้นครั้งแรกเมื่อปี พ.ศ. 2527 (ค.ศ. 1984) การสอบจะถูกจัดขึ้นในวันอาทิตย์แรกของเดือนกรกฎาคมและธันวาคมในทุก ๆ ปี โดยแบ่งระดับความยากง่ายเป็น 4 ระดับ และมีระดับ 1 เป็นระดับที่มีความยากที่สุด
ปัจจุบันได้มีการเปลี่ยนแปลงการสอบวัดระดับภาษาญี่ปุ่น แบ่งออกเป็น 5 ระดับ ได้แก่ N5 N4 N3 N2 และ N1 ซึ่งเริ่มใช้สอบตั้งแต่เดือน กรกฎาคม พ.ศ. 2553 เป็นต้นมา ปัจจุบันมีการรับสมัครสอบวัดระดับภาษาญี่ปุ่นเรียนภาษาญี่ปุ่นออนไลน์ JLPT Online โดยสมาคมนักเรียนเก่าญี่ปุ่น (ส.น.ญ.)
ในการสอบครั้งที่ 24 ปี พ.ศ. 2550 นั้น ได้มีผู้เข้ารับการสอบกว่า 4 แสน 3 หมื่นคน โดยถูกจัดขึ้นใน 20 จังหวัดทั่วประเทศญี่ปุ่น และ 46 ประเทศ 127 เมืองทั่วโลก 
การสอบวัดระดับความสามารถทางภาษาญี่ปุ่นมักถูกเข้าใจสับสนกับการสอบรับรองความรู้ภาษาญี่ปุ่น (日本語検定) มาเป็นเวลานานแม้จวบจนกระทั่งปัจจุบัน ซึ่งการสอบรับรองความรู้ภาษาญี่ปุ่น (日本語検定) นี้เป็นการสอบวัดภาษาญี่ปุ่นภายในประเทศญี่ปุ่นสำหรับชาวญี่ปุ่นผู้ใช้ภาษาญี่ปุ่นเป็นภาษาแม่ซึ่งมีระดับความยากที่ยากกว่าการสอบวัดระดับความสามารถทางภาษาญี่ปุ่น (日本語能力試験) สำหรับชาวต่างชาติ เนื่องจากการสอบรับรองความรู้ภาษาญี่ปุ่น (日本語検定) สำหรับชาวญี่ปุ่นถูกออกแบบมาเพื่อทดสอบชาวญี่ปุ่นที่ใช้ภาษาญี่ปุ่นเป็นภาษาแม่โดยเฉพาะ
ในทางตรงกันข้ามการสอบวัดระดับความสามารถทางภาษาญี่ปุ่น (日本語能力試験) เป็นการสอบวัดระดับความสามารถทางภาษาญี่ปุ่นของชาวต่างชาติที่เรียนภาษาญี่ปุ่นเป็นภาษาต่างประเทศ ความเข้าใจสับสนนี้จึงกลายเป็นที่มาของคำกล่าวที่เข้าใจสับสนกันโดยทั่วไปในหมู่ชาวไทยผู้เรียนภาษาญี่ปุ่นในฐานะภาษาต่างประเทศ (รวมถึงชาวญี่ปุ่นที่เข้าใจสับสนระหว่างการสอบสองประเภทนี้) ว่า "ระดับ1แม้แต่คนญี่ปุ่นก็ยังสอบไม่ผ่าน" ซึ่งระดับ1ตามความหมายของคำกล่าวนี้คือการสอบรับรองความรู้ภาษาญี่ปุ่น (日本語検定) ซึ่งเป็นการสอบสำหรับชาวญี่ปุ่น ไม่ได้หมายถึงการสอบวัดความสามารถทางภาษาญี่ปุ่น (日本語能力試験) ซึ่งเป็นการสอบสำหรับชาวต่างชาติ 
ความเข้าใจสับสนกันโดยทั่วไปดังกล่าวข้างต้นอาจสืบเนื่องมาจากชื่อเรียกที่มีความคล้ายคลึงกัน อีกทั้งมีเป้าหมายการทดสอบที่เป็นภาษาญี่ปุ่นเหมือนกัน มีการแบ่งระดับความยากง่ายเป็นระดับต่างๆเหมือนกัน 
รายละเอียดของการสอบและเกณฑ์การสอบวัดผล.
คำศัพท์ดังกล่าวรวมทั้งคันจิ และคำศัพท์แล้ว (ก่อนหน้านี้คือ 文字・語彙)
มณีรัตน์ คำอ้วน

มณีรัตน์ คำอ้วน (เกิด 11 พฤศจิกายน พ.ศ. 2528) ชื่อเล่น เอ๋ เป็นนักแสดงและพิธีกรลูกครึ่งไทย-บังกลาเทศ มีชื่อเสียงจากผลงานภาพยนตร์เรื่อง "เพื่อนสนิท" รับบท "นุ้ย" และจากซิทคอมเรื่อง "เทวดาสาธุ" รับบท "พลอยใส"
ประวัติ.
มณีรัตน์ คำอ้วน เกิดที่ตำบลธาตุเชิงชุม อำเภอเมือง จังหวัดสกลนคร เป็นบุตรของโมฮัมเหม็ด ฮุสเซน บิดาชาวบังกลาเทศ กับพยอมศรี ฮุสเซน มารดาชาวไทย เดิมครอบครัวอยู่ที่จังหวัดร้อยเอ็ด เธอมีพี่สาวหนึ่งคนเกิดในบังกลาเทศชื่อ นฤดี คำอ้วน ซึ่งแยกย้ายกันหลังจากบิดาเสียชีวิต ปัจจุบันเป็นพนักงานต้อนรับบนเครื่องบินของสายการบินแห่งหนึ่ง
มณีรัตน์สำเร็จการศึกษาระดับมัธยมศึกษาที่โรงเรียนขอนแก่นวิทยายน และปริญญาตรี คณะมนุษยศาสตร์ สาขาสื่อสารมวลชน มหาวิทยาลัยรามคำแหง
ช่วงวัยเด็ก มณีรัตน์จะช่วยมารดาทำและขายโรตี เมื่อมีฐานะมากขึ้น บิดาจึงทำอาชีพรับเหมาตามต่างจังหวัด แต่ทุกอย่างได้เปลี่ยนแปลงหลังจากบิดาเสียชีวิตลง มารดาต้องกลายมาเป็นเสาหลักของครอบครัวแทน เธอจึงต้องกลับมาช่วยมารดาขายโรตีอีกครั้ง ต่อมาเมื่อมารดามีปัญหาด้านสุขภาพ มณีรัตน์จึงออกหางานทำ โดยเป็นพนักงานขายของตามบ้าน แคชเชียร์ และนักแสดงประกอบ ซึ่งจากการเป็นนักแสดงประกอบนี้เอง ทำให้เธอได้เรียนรู้และมีประสบการณ์เกี่ยวกับการแสดง ซึ่งภายหลังเธอแคสต์ได้ภาพยนตร์เรื่อง "เพื่อนสนิท" และได้รับบทเป็น “นุ้ย”
แม้มณีรัตน์จะมีบิดาเป็นชาวบังกลาเทศ แต่เธอเองกลับคิดว่าเธอแทบไม่มีความเป็นบังกลาเทศหลงเหลืออยู่เลย "คุณพ่ออยู่ที่นี่ตั้งแต่เด็กและไม่เคยกลับบ้านเลยตั้งแต่หนูจำความได้ คุณพ่อใช้ชีวิตแบบไทย ๆ ความเป็นลูกครึ่งในตัวหนูเลยไม่ค่อยมีค่ะ ส่วนเรื่องวัฒนธรรม คุณพ่ออาจจะมีหวง มีข้อบังคับเป็นกฎเกณฑ์ของที่บ้านบ้าง หลัก ๆ ที่ได้รับมาน่าจะเป็นเรื่องอาหารการกิน พ่อชอบกินแกงขมิ้นรสจัด แต่ความเป็นอยู่ก็เป็นแบบไทย ๆ เลยค่ะ"
กูดบายส์ (เดอะแซดเดสต์เวิร์ด)

"กูดบายส์ (เดอะแซดเดสต์เวิร์ด) " ("คำอาลาเป็น (คำที่น่าเศร้าที่สุด)") เป็นซิงเกิลทางการค้าที่ 3 ของเซลีน ดิออน จากอัลบั้ม "อะนิวเดย์แฮสคัม" ออกจำหน่ายเมื่อวันที่ 18 พฤศจิกายน พ.ศ. 2545
เพลงประพันธ์และอำนวยการสร้างโดย Robert John "Mutt" Lange ซึ่งเคยทำงานร่วมกับเซลีนมาแล้วในปี พ.ศ. 2542 ในเพลง "อีฟวอลคูดทอล์ก" และภรรยาของเขา ชาเนีย ทเวน เป็นผู้สร้างเสียงพื้นหลังของบทเพลง
มิวสิกวิดีโอเพลง"กูดบายส์ (เดอะแซดเดสต์เวิร์ด)" อำนวยการสร้างโดย Chris Applebaum ระหว่างวันที่ 12 ตุลาคม - 13 ตุลาคม พ.ศ. 2545 ในปารีส และออกเผยแพร่วันที่ 24 พฤศจิกาย] พ.ศ. 2545 ในเดือนเมษายน พ.ศ. 2549 มิวสิกวิดีโอฉบับที่ 2 ได้เผยแพร่บนอินเทอร์เน็ต ซึ่งมีภาพเบื้องหลังที่ไม่เคยเผยแพร่มาก่อน วิดีโอที่ไม่ได้ออกเผยแพร่อย่างเป็นทางการนี้อำนวยการสร้างโดย Chris Applebaum ในเดือนตุลาคม พ.ศ. 2545 เช่นกัน และแสดงถึงภาพเซ็กซีของเซลีน ดิออน
เซลีนได้ร้องเพลงนี้ในรายการโทรทัศน์แถบยุโรปหลายรายการ
รูปแบบและรายชื่อเพลง.
ซิงเกิลซีดี 2 เพลง (ยุโรป) 
ซิงเกิลซีดี 4 เพลง (ยุโรป) 
ซิงเกิลซีดี 3 เพลง (สหราชอาณาจักร) 
ซิงเกิลซีดี 3 เพลง (สหราชอาณาจักร) 
ซิงเกิลเทป 3 เพลง (สหราชอาณาจักร)
ดมีตรี เมดเวเดฟ

ดมีตรี อะนาตอลเยวิช เมดเวเดฟ  เป็นรองประธานสภาความมั่นคงรัสเซีย อดีตประธานาธิบดีรัสเซีย ระหว่างปี 2008 ถึง 2012 และอดีตนายกรัฐมนตรีรัสเซีย ระหว่างปี 2012 ถึง 2020 
เมดเวเดฟเกิดในครอบครัวนักวิชาการของโซเวียตในนครเลาด จบการศึกษาด้วยกฎหมายจากมหาวิทยาลัยเลนินกราดในปี 1987 และสำเร็จปริญญานิพนธ์ในปี 1990 และเข้าทำงานเป็นอาจารย์ในมหาวิทยาลัยที่เขาจบมา ซึ่งปัจจุบันได้เปลี่ยนชื่อเป็นมหาวิทยาลัยเซนต์ปีเตอส์เบิร์ก เขาสอนในวิชากฎหมายพลเรือนและโรมันจนถึงปี 1999 เขาเริ่มงานการเมืองครั้งแรกในฐานะผู้จักการการเลือกตั้ง และได้เป็นที่ปรึกษานายกเทศมนตรีเซนต์ปีเตอส์เบิร์ก ซึ่งที่นั่นทำให้เขาได้รู้จักและกลายเป็นเพื่อนกับวลาดีมีร์ ปูติน
ในเดือนพฤศจิกายน 1999 เมดเวเดฟได้เข้าทำงานในฝ่ายบริหารของประธานาธิบดีรัสเซีย และในปี 2000 ได้ดำรงตำแหน่งเป็นรองเสนาธิการเครมลิน ในการเลือกตั้งประธานาธิบดีในปี 2000 เขาได้เป็นฝ่ายหาเสียงของปูติน และในวาระการดำรงตำแหน่งที่สองของประธานาธิบดีปูตินในเดือนพฤศจิกายน 2005 เขาก็ได้รับการแต่งตั้งเป็นรองนายกรัฐมนตรีคนที่หนึ่ง รับผิดชอบฝ่ายสังคมและสวัสดิการ และยังเป็นประธานกรรมการบริษัทก็ซพรอม รัฐวิสาหกิจยักษ์ใหญ่ของรัสเซียอีกด้วย และดำรงตำแหน่งจนถึงปี 2008
เมื่อประธานาธิบดีปูตินดำรงตำแหน่งครบสองวาระในปี 2008 ด้วยข้อจำกัดทางรัฐธรรมนูญทำให้ปูตินตัดสินใจส่งเมดเวเดฟเข้าชิงตำแหน่งประธานาธิบดี ด้วยการสนับสนุนจากฐานเสียงของปูตินทำให้เมดเวเดฟชนะเลือกตั้งด้วยเสียงกว่า 70.28% ของจำนวนผู้ลงคะแนน เมื่อเขาดำรงตำแหน่งประธานาธิบดี เขาก็แต่งตั้งปูตินเป็นนายกรัฐมนตรี ตัวเมดเวเดฟถูกมองว่าเป็นเสมือนหุ่นเชิดของปูติน เมื่อเมดเวเดฟดำรงตำแหน่งครบวาระในปี 2012 ปูตินก็กลับมาลงสมัครชิงตำแหน่งประธานาธิบดีและได้รับเลือกตั้งอีกครั้ง เมื่อปูตินเป็นประธานาธิบดีครั้งที่สองแล้ว ก็ตั้งเมดเวเดฟเป็นนายกรัฐมนตรี จึงถูกสื่อเรียกการเข้ารับตำแหน่งของทั้งสองในครั้งนั้นว่าเป็น "การสลับตำแหน่ง"
เมด อิน ไทยแลนด์ (อัลบั้ม)

เมด อิน ไทยแลนด์  คือสตูดิโออัลบั้มชุดที่ 5 ของ คาราบาว วางจำหน่ายเมื่อเดือน ธันวาคม พ.ศ. 2527 โดย จีเอ็มเอ็ม แกรมมี่ และ อามีโก้ โดยอัลบั้มชุดนี้ของคาราบาวมีเพลงฮิตเกือบทุกเพลงในอัลบั้ม ได้แก่ "เมด อิน ไทยแลนด์" , "มหาลัย" , "ลูกหิน" , "ลูกแก้ว" , "ราชาเงินผ่อน" , "นางงามตู้กระจก", "เรฟูจี" และ "บัวลอย (ถึกควายทุย ภาค 5)" อัลบั้มนี้เป็นอัลบั้มที่ประสบความสำเร็จมากที่สุดของคาราบาว และเป็นอัลบั้มที่ขายดีที่สุดของประเทศไทย โดยมียอดขายเทปซีดีประมาณ 5 ล้านตลับ/ก๊อปปี้ ซึ่งไม่มีศิลปินทำลายสถิติยอดขายอัลบั้มนี้ได้จนถึงปัจจุบัน
อย่างไรก็ตาม อัลบั้มนี้มีเพลงที่ถูก คณะกรรมการบริหารวิทยุกระจายเสียงและวิทยุโทรทัศน์ หรือ กบว. สั่งแบนห้ามออกอากาศตามโทรทัศน์ช่องต่างๆ คือเพลง "หำเทียม" โดย กบว. ให้เหตุผลว่า "มีคำว่า "หำ" อยู่ในเพลงเต็มไปหมด" ซึ่งจากการนับทั้งเพลง จะพบว่ามีคำว่า หำ ทั้งหมด 19 คำ
อิซูมิ มัตสึโมโตะ

คาซูยะ เทราชิมะ (; โรมาจิ: "Terashima Kazuya") รู้จักกันในนามปากกา อิซูมิ มัตสึโมโตะ (; โรมาจิ: "Izumi Matsumoto") : เป็นนักวาดการ์ตูนญี่ปุ่น (มังงะ)
โดนต์บีอีวัล

"โดนต์บีอีวัล" ("อย่าชั่วร้าย") เป็นคติพจน์อย่างเป็นทางการของบริษัทกูเกิล ตั้งโดยพอล บุชเชต ผู้คิดค้นระบบจีเมล โดยเสนอแนะระหว่างการประชุมในไอเดียของสโลแกนที่มีผลระยะยาว ซึ่งขณะเดียวกันก็กล่าวกระทบกับบริษัทคอมพิวเตอร์อื่นในขณะนั้นที่พยายามครองตลาดแต่เพียงผู้เดียว
กูเกิลเพล็กซ์

กูเกิลเพล็กซ์  เป็นอาคารสำนักงานใหญ่ของบริษัทกูเกิล ตั้งอยู่ที่เมืองเมาน์เทนวิว รัฐแคลิฟอร์เนีย โดยคำว่ากูเกิลเพลกซ์รวมจากชื่อบริษัท "กูเกิล" รวมกับ "คอมเพล็กซ์" (ในภาษาอังกฤษแปลว่า กลุ่มอาคาร) และขณะเดียวกันเล่นคำกับคำว่า กูกอลเพลกซ์ ที่หมายถึงจำนวนมหาศาล 1010100
อาคารทั้ง 4 หลังของกูเกิลเพล็กซ์มีเนื้อที่ 47,038 ม² (506,317 ฟุต²) โดยเช่ามาจากซิลิกอนกราฟิกส์ตั้งแต่ปี พ.ศ. 2546 และเมื่อ มิถุนายน 2549 กูเกิลได้ซื้ออาคารจากซิลิกอนกราฟิกส์เป็นจำนวนเงิน 319 ล้านดอลลาร์สหรัฐ
มหาวิทยาลัยแมริแลนด์ คอลเลจพาร์ก

มหาวิทยาลัยแมริแลนด์ คอลเลจพาร์ก  เป็นมหาวิทยาลัยรัฐของสหรัฐอเมริกา ตั้งอยู่ในเมืองคอลเลจพาร์ก รัฐแมริแลนด์ โดยอยู่ไม่ห่างจากวอชิงตัน ดี.ซี. มหาวิทยาลัยก่อตั้งในปี ค.ศ. 1856 มหาวิทยาลัยแมริแลนด์ คอลเลจพาร์ก มักจะรู้จักในชื่อ "มหาวิทยาลัยแมริแลนด์" ปัจจุบัน ณ ปี 2551 มหาวิทยาลัยมีนักศึกษาประมาณ 36,000 คน โดยมีคณาจารย์ 3,700 คน
สัญลักษณ์มหาวิทยาลัยคือ เต่า โดยสีประจำมหาวิทยาลัยคือ สีแดง สีขาว สีดำ และสีทอง
รีวยะ วากาบะ

ริวยะ วาคาบะ (โรมะจิ : Ryuya Wakaba/ญี่ปุ่น : 若葉 竜也) ชื่อจริงคือ ริวยะ โมกามิ(ญี่ปุ่น : 最上 竜也)เกิดวันเสาร์ที่ 10 มิถุนายน ปี 1989 เป็นนักแสดงชาวญี่ปุ่น อยู่สังกัด flos two ส่วนสูง 173 เซนติเมตร มีพี่น้องซึ่งรวมเขาด้วยทั้งหมด 5 คน
ประวัติ.
ริวยะ วาคาบะ เกิดที่โตเกียว เลือดกรุ๊ป A เกิดและเติบโตขึ้นมาในครอบครัวของนักแสดงละครเวที นั่นคือศิลปะ "ไทโช เองเกคิ" ซึ่งเขาเคยได้ร่วมแสดงมาบ้าง โดยกลุ่มพี่น้องทั้ง 5 มีชื่อกลุ่มว่า จิบิทามะ ริวยะเริ่มเข้าวงการบันเทิงครั้งแรกเมื่อปี 2002 โดยแสดงละครแนวย้อนยุค หลังจากนั้นก็ได้แสดงละครอีกหลายเรื่อง จนเป็นที่รู้จักมากขึ้น ซึ่งหลังจากนั้น เขาก็ได้ลงสัมภาษณ์นิตยาสาร และถ่ายแบบมาเรื่อยๆ นิสัยโดยส่วนตัวเป็นคนที่เข้ากับคนแปลกหน้าได้ยาก ริวยะมีงานอดิเรกคือ เล่นกีต้าร์ ของสะสมที่ชอบคือ เทียนหอม
เอียรอส

เอียรอส หรือ เอรอส (/ˈɪərɒs/ หรือ /ˈɛrɒs/; , "ความปรารถนา") ในเทพปกรณัมกรีก เป็นพระเจ้าแห่งความรัก ภาคโรมัน คือ คิวปิด บางตำนานถือว่าพระองค์เป็นปฐมเทพ ขณะที่บางตำนานว่าพระองค์เป็นพระโอรสของแอโฟรไดที
กลุ่มนิยมแบบก่อนราฟาเอล

กลุ่มนิยมแบบก่อนราฟาเอล  เป็นกลุ่มจิตรกร กวี และนักวิจารณ์ศิลปะของอังกฤษทึ่ก่อตั้งเมื่อปี ค.ศ. 1848 โดยจอห์น เอเวอเรตต์ มิเล, ดานเต เกเบรียล รอสเซ็ตติ และวิลเลียม โฮลแมน ฮันท์
ความประสงค์ของศิลปินกลุ่มนี้คือการปฏิรูปศิลปะโดยการละทิ้งสึ่งที่เห็นว่าเป็นวิธีเขียนแบบจักรกลที่ริเริ่มโดยศิลปินลัทธิแมนเนอริสม์หลังสมัยการเขียนแบบราฟาเอลและมีเกลันเจโล ศิลปินกลุ่มนี้เชื่อว่าการวางรูปแบบของคลาสสิกและของราฟาเอลเป็นการวางได้อย่างสวยงามแต่มาถูกบิดเบือนไปโดยอิทธิพลจากการสอนการเขียนภาพแบบศิลปะสถาบันของสถาบันศิลปะต่าง ๆ ฉะนั้นจึงได้เรียกตนเองว่า "กลุ่มนิยมแบบก่อนราฟาเอล" แนวศิลปะที่กลุ่มนี้มีปฏิกิริยาต่อต้านที่สุดคืออิทธิพลการเขียนภาพของเซอร์โจชัว เรย์โนลด์สผู้ที่เป็นผู้ก่อตั้งราชสถาบันศิลปะ และเรียกเรโนลด์ส ว่า “เซอร์สลอชชัว” (Sir Sloshua) เพราะเชื่อว่าวิธีวาดของโจชัวเลอะเทอะและเป็นการเขียนตามสูตรของการเขียนภาพแบบแมนเนอริสม์ ศิลปินกลุ่มนี้ต้องการกลับไปหาการเขียนที่เต็มไปด้วยรายละเอียด การใช้สีจัด และการวางองค์ประกอบที่ซับซ้อนของสมัยศิลปะเรอเนซองส์ตอนต้นและของศิลปะแบบเฟล็มมิช
กลุ่มนิยมแบบก่อนราฟาเอลถือกันว่าเป็นขบวนการอาวองการ์ดขบวนการแรกของการปฏิรูปศิลปะ ถึงแม้จะไม่เป็นที่ยอมรับเพราะปรัชญาของกลุ่มยังคงยอมรับการวาดแบบจิตรกรรมประวัติศาสตร์ และเป็นศิลปะเลียนแบบ หรือเลียนแบบธรรมชาติซึ่งเป็นหัวใจของปรัชญา แต่อย่างไรก็ตามกลุ่มนิยมแบบก่อนราฟาเอลก็ยังถือตนเองว่าเป็นขบวนการปฏิรูปและได้สร้างศิลปะที่มีเอกลักษณ์เป็นของตนเอง
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
เตลังคานาประชาสมิติ

เตลังคานาประชาสมิติ (อักษรโรมัน: Telangana Praja Samithi) เป็นพรรคการเมืองในรัฐอันธรประเทศ ต่อสู้เพื่อการตั้งรัฐเตลังคานา ก่อตั้งพรรคเมื่อ พ.ศ. 2512 ผู้นำพรรคคนแรกคือ เมทัน โมหัน เตลังคานาประชาสมิติ มีส่วนเกี่ยวข้องกับความวุ่นวายในเตลังคานาเมื่อ 6 เมษายน พ.ศ. 2512 เตลังคานาประชาสมิติได้จัดการชุมนุมในเมืองไฮเดอราบาด ตำรวจได้จุดไฟเผาในขณะชุมนุม ทำให้มีผู้เสียชีวิต 50 คน ส่วนใหญ่เป็นนักศึกษา
การเลือกตั้งใน พ.ศ. 2514 เตลังคานาประชาสมิติได้ที่นั่งในโลกสภา 10 จาก 11 ที่นั่งในเตลังคานา ต่อมาในเดือนกันยายน พ.ศ. 2514 พรรคได้รวมเข้ากับพรรคคองเกรสและความวุ่นวายในเตลังคานาได้ระงับไปชั่วคราว
แนวร่วมเตลังคนราษฏรสัธนะ

แนวร่วมเตลังคนราษฏรสัธนะ  เป็นแนวร่วมที่เรียกร้องให้มีการจัดตั้งรัฐเตลังคนะแยกจากรัฐอันธรประเทศในอินเดีย ก่อตั้งก่อนการเลือกตั้ง พ.ศ. 2547 สมาชิกส่วนใหญ่ของกลุ่มมาจากพรรคเตลังคนะ ราษฏระ พรรคเตลังคนะ ชนตะ และพรรคคอมมิวนิสต์เตลังคนะ ผู้นำกลุ่มคือกตกัม มรูถยุนชายัม โดยมี จี อินไนอะห์เป็นผู้นำร่วม
พรรคเตลังคานาราษฎระ

พรรคเตลังคานาราษฏระ หรือ พรรคแห่งชาติเตลังคานา  เป็นพรรคการเมืองที่เรียกร้องให้มีการจัดตั้งรัฐเตลังคานาแยกจากรัฐอันธรประเทศในอินเดีย ก่อตั้งในไฮเดอราบาดเมื่อ 11 ตุลาคม พ.ศ. 2545 โดยคาเท อินนา เรดดี หรือ จี อินไนอะห์ ซึ่งเคยเป็นเลขาธิการทั่วไปของพรรคเตลังคานาราษฏระ สมิถิ หัวหน้ากลุ่มคือ เอ อาร์ ราเมศ กุมาร ธงประจำกลุ่มเป็นธงสีเขียว มีรูปแผนที่ของเตลังคานาสีขาวอยู่ตรงกลาง
ก่อนการเลือกตั้งใน พ.ศ. 2547 พรรคเข้าร่วมกับแนวร่วมเตลังคานาราษฏระ สธนะ หลังการแตกสลายลงอย่างกะทันหันของพรรคหลังการเลือกตั้ง พ.ศ. 2547 จี อินไนอะห์ ถูกกล่าวหาว่ามีส่วนเกี่ยวข้องกับการวางระเบิดโดยกองกำลังปลดปล่อยเตลังคานาในเดือนพฤศจิกายน พ.ศ. 2547
แนวร่วมสมาพันธ์กู้ชาติ

แนวร่วมสมาพันธ์กู้ชาติ  เป็นกลุ่มที่ก่อความรุนแรงในรัฐมณีปุระทางตะวันออกเฉียงเหนือของอินเดีย เพื่อเรียกร้องเอกราชให้รัฐมณีปุระ ก่อตั้งเมื่อ 24 พฤศจิกายน พ.ศ. 2507 ผู้นำกลุ่มคือ กาลาลุง กาเมย โดยมีทันโคเปา สิงสิต เป็นรองหัวหน้า และอรัมบัม ซาเมเรนทรา เป็นเลขาธิการทั่วไป
แนวร่วมสหชาติ

แนวร่วมสหชาติ  เป็นพรรคการเมืองในอัฟกานิสถาน
ก่อตั้งเมื่อ 13 มีนาคม พ.ศ. 2550 โดยมีพื้นฐานมาจากกลุ่มที่เคยร่วมมือกันต่อต้านโซเวียต และกลุ่มที่มีความแตกต่างทางด้านสังคม เผ่าพันธุ์ .หัวหน้าพรรคคืออดีตประธานาธิบดี บูรานุดดีน รับบานี สมาชิกพรรคส่วนใหญ่มาจากกลุ่มที่เคยสังกัดในพันธมิตรฝ่ายเหนือ จุดมุ่งหมายของพรรคคือสร้างความเป็นเอกภาพในอัฟกานิสถานและเข้าร่วมในการเลือกตั้งที่จัดตั้งขึ้นในประเทศ ขนาดที่แท้จริงของพรรคไม่แน่นอน แต่เชื่อว่าคุมเสียงสนับสนุนในสภาได้ราว 40%
พรรคประชาชนกามตาปุร

พรรคประชาชนกามตาปุร  เป็นพรรคการเมืองในภาคเหนือของรัฐเบงกอลตะวันตก ประเทศอินเดีย ก่อตั้งเมื่อ เดือนมกราคม พ.ศ. 2539 โดย อตุล รอย พรรคนี้ทำงานในหมู่ชาวราชพังสี โดยต้องการตั้งรัฐกามตาปุรและยอมให้ใช้ภาษาราชพังสีเป็นภาษาราชการต่างหาก
พรรคประชาชนกามตาปุรเป็นหน่วยงานทางการเมืองของกลุ่มก่อการร้ายคือองค์กรปลดปล่อยกามตาปุร หน่วยงานด้านนักศึกษาคือสหภาพนักศึกษากามตาปุรทั้งมวล ส่วนหน่วยงานด้านผู้หญิงคือกลุ่มสิทธิสตรีกามตาปุร ในฤดูใบไม้ผลิ พ.ศ. 2546 มีการเปลี่ยนแปลงผู้นำโดย นิขิล รอยขึ้นมาเป็นผู้นำแทน ในการเลือกตั้ง พ.ศ. 2547 พรรครวมตัวเป็นแนวร่วมกับฌารขัณฑ์ มุกติ โมร์ฉา
อาร์ชดัชเชสมารีอา เคลเม็นทีเนอแห่งออสเตรีย

อาร์ชดัชเชสมารีอา เคลเม็นทีเนอแห่งออสเตรีย  (พระนามเต็ม: มารีอา เคลเม็นทีเนอ ฟรันท์ซิสคา โยเซฟา, Maria Clementina Francisca Josepha von Habsburg-Lorraine (de Bourbon)) ทรงเป็นอาร์ชดัชเชสแห่งออสเตรีย และทรงเป็นเจ้าฟ้าหญิงแห่งซิซิลีทั้งสอง และดำรงพระราชอิสริยยศ เจ้าหญิงแห่งซาร์เลอโน (Princess of Salerno) หลังจากการอภิเษกสมรส
พระราชประวัติ.
อาร์ชดัชเชสมารีอา เคลเม็นทีเนอ ประสูติเมื่อวันที่ 1 มีนาคม พ.ศ. 2341 ณ กรุงเวียนนา ประเทศออสเตรีย เป็นพระราชธิดาองค์ที่ 5 และพระราชบุตรองค์ที่ 6 ในสมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์ และเจ้าหญิงมาเรีย เทเรซ่าแห่งซิซิลีทั้งสอง เมื่อทรงพระเยาว์นั้น พระองค์ และพระเชษภัคินี พระเชษฐา พระอนุชา และพระขนิษฐา ทรงต้องเผชิญกับโรคร้าย ซึ่งเกิดจากการที่อภิเษกสมรสในหมู่เครือญาติกัน ทำให้เกิดผลกระทบแทรกซ้อนในร่างกาย ทำให้อาร์ชดยุก และอาร์ชดัชเชสรอดพระชนม์ชีพเพียง 5 พระองค์เท่านั้น แต่ที่รอดมา ส่วนใหญ่จะมีพระวรกายไม่ครบ 32 ประการ หรือเป็นโรคแทรกซ้อนตามมา เช่น สมเด็จพระจักรพรรดิเฟอร์ดินานด์ พระเชษฐาทรงเป็นโรคลมบ้าหมู ทำให้เป็นอุปสรรคในการครองราชย์ จึงต้อมทรงสละราชสมบัติ อาร์ชดัชเชสมาเรีย แอนนา พระขนิษฐา ทรงมีสติปัญญาเหมือนยังทรงพระเยาว์ อาร์ชดัชเชสมารี หลุยส์ พระเชษฐภัคินี และอาร์ชดยุกฟรานซ์ คาร์ล พระอนุชา มีพระหทัยไม่ปกติ ส่วนพระองค์อื่นๆสิ้นพระชนม์หมด มีแต่พระองค์และอาร์ชดัชเชสมาเรีย ลีโอโพลดิน่า พระเชษฐภัคินีเท่านั้น ที่มีพระวรกายสมบูรณ์ครบถ้วนทุกประการ
อภิเษกสมรส.
อาร์ชดัชเชสมารีอา เคลเม็นทีเนอ ทรงอภิเษกสมรสกับพระมาตุลาแท้ๆของพระองค์ เจ้าชายลีโอโพลโด้แห่งซิซิลีทั้งสอง เจ้าชายแห่งซาเลอโน พระราชโอรสองค์สุดท้องของสมเด็จพระราธิบดีเฟอร์ดินานด์ที่ 1 แห่งซิซิลีทั้งสอง และเป็นพระอนุชาแท้ๆในเจ้าหญิงมาเรีย เทเรซ่า พระมารดาของอาร์ชดัชเชสมาเรีย คลีเมนติน่าอีกด้วย ทั้ง 2 พระองค์ทรงอภิเษกสมรสเมื่อวันที่ 28 กรกฎาคม พ.ศ. 2359 ณ พระราชวังเชินบรุนน์ กรุงเวียนนา ประเทศออสเตรีย ทั้ง 2 พระองค์มีพระธิดา 1 พระองค์และพระโอรสอีก 1 พระองค์ ดังนี้...
อาร์ชดัชเชสมารีอา เคลเม็นทีเนอสิ้นพระชนม์เมื่อวันที่ 3 กันยายน พ.ศ. 2424 ณ พระตำหนักชานติลี ประเทศฝรั่งเศส สิริพระชันษาได้ 83 ชันษา
ไอโดรฟออลไนต์

"ไอโดรฟออลไนต์"  เป็นผลงานการประพันธ์ของ Billy Steinberg และ Tom Kelly เพื่อรอย ออบินสัน รอยบันทึกเสียงเพลงนี้คนแรกในปี พ.ศ. 2530 แต่ไม่ได้ออกจำหน่ายจนกระทั่ง พ.ศ. 2535 เพลงนี้ได้ขึ้นสู่เพลงยอดนิยม 10 อันดับแรกของซินดี ลอเปอร์ เพลงนี้ได้นำมาขับร้องใหม่หลายครั้ง อาทิ โดย Pinmonkey (พ.ศ. 2545) และเซลีน ดิออน (พ.ศ. 2546) 
ฉบับของซินดี ลอเปอร์.
"ไอโดรฟออลไนต์" ขับร้องโดยซินดี ลอเปอร์ เป็นเพลงในอัลบั้มที่ 3 "อะไนต์ทูรีเมมเบอร์" ซินดีกล่าวว่าเธอต้องการร้องเพลงนี้เพราะเธอชอบแนวความคิดที่ว่า "การเคลื่อนไหวของผู้หญิง, การควบคุมของผู้หญิง" เพลงนี้ติดอันดับยอดนิยม 10 อันดับแรกในสหรัฐอเมริกา (เพลงสุดท้ายของเธอที่ติดอันดับยอดนิยม 40 อันดับในสหรัฐอเมริกาในปัจจุบัน) ขึ้นสู่อันดับที่ 6 ในชาร์ตเพลงนิยม 100 เพลงบิลบอร์ด ซิงเกิลได้สถานะทองคำโดย RIAA
ฉบับรีมิกซ์อย่างเป็นทางการมีเพียงฉบับเดียวคือ "Jungle mix" 
มิวสิกวิดีโอ.
มิวสิกวิดีโอเพลง "ไอโดรฟออลไนต์" อำนวยการสร้างโดย Scott Kalvert และซินดี ลอเปอร์ นำโดยภาพในรถโบราณ และลักษณะของซินดีในมิวสิกวิดีโอเป็นนักเต้นอย่างบ้าคลั่ง มิวสิกวิดีโอมากมายมีโครงการที่จะแสดงรูปร่างเปลือกของซินดี ทำให้เกิดการต่อต้าน เพราะภาพเกี่ยวกับเพศ และสภาพเปลือยกาย
ฉบับรอย ออบินสัน.
ในปี พ.ศ. 2536 Jeff Lynne รีมิกว์เพลงของรอยที่บันทึกในปี พ.ศ. 2530 สำหรับอัลบั้ม "คิงทูฮาร์ต" ออกจำหน่ายในปี พ.ศ. 2536 โดยค่ายเวอร์จิน เพลงนี้ได้รับความนิยมในสหราชอาณาจักร ขึ้นสู่อันดับที่ 7 ในชาร์ตแห่งชาติ 
มิวสิกวิดีโอ.
มิวสิกวิดีโอนำโดย Jason Priestley และ Jennifer Connelly บางช่วงวิดีโอมีความรวบรัดเกินไป ประกอบด้วยภาพของนักแสดง 2 คน เคลื่อนไหวและจูบกัน 
ฉบับเซลีน ดิออน.
"ไอโดรฟออลไนต์" บันทึกเสียงโดยเซลีน ดิออน บรรจุในอัลบั้ม "วันฮาร์ต" ออกจำหน่ายทางการค้าเมื่อวันที่ 3 มีนาคม พ.ศ. 2546 
เพลงนี้ใช้ในการโปรโมตในโฆษณารถยนต์ไครซ์เลอร์ 
มิวสิกวิดีโอเพลง "ไอโดรฟออลไนต์" อำนวยการสร้างโดย Peter Arnell เผยแพร่เมื่อวันที่ 26 กุมภาพันธ์ พ.ศ. 2546 บรรจุในซิงเกิลดับเบิลเอไซด์ ในซิงเกิล "วันฮาร์ต" 
เพลงนี้ประสบความสำเร็จทางการค้า ขึ้นสู่อันดับ 1 ระยะเวลา 5 สัปดาห์ในแคนาดา และขึ้นชาร์ตกว่า 1 สัปดาห์ในเบลเยี่ยม และสวีเดน เป็นเพลงที่ 3 ของเซลีนที่ขึ้นชาร์ตแอร์เพล และเพลงยอดนิยม 100 เพลงชาร์ตบิลบอร์ด อันดับสูงสุดที่ 45 (บิลบอร์ดที่ 46) ซิงเกิลทางการค้าออกจำหน่าย 5 เดือนถัดมา (100 ซิงเกิลขายดี ที่ 26) 
"ไอโดรฟออลไนต์" ได้รับพลาตตินัมในเบลเยี่ยม (50,000 แผ่น) และโกลด์ในออสเตรเลีย (35,000 แผ่น) และตามรายงานของ Nielsen SoundScan ซิงเกิลขายได้มากกว่า 51,000 แผ่นในสหรัฐอเมริกา
เซลีน แสดงเพลงนี้ในในมหรสพ"อะนิวเดย์..." และบรรจุในอัลบั้ม "อะนิวเดย์... ไลฟ์อินลาสเวกัส" ในปี พ.ศ. 2547
รูปแบบและรายชื่อเพลง.
ซิงเกิลทางการค้าสองเพลง (ยุโรป)
ซิงเกิลทางการค้าสามเพลง (ยุโรป)
ซิงเกิลทางการค้าสี่เพลง (ฝรั่งเศส)
ซิงเกิลทางการค้าสี่เพลง (ออสเตรีย)
ซิงเกิลทางการค้าสี่เพลง (สหราชอาณาจักร)
ซิงเกิลทางการค้าสี่เพลง (สหราชอาณาจักร)
ซิงเกิลทางการค้าสองเพลง (สหรัฐอเมริกา)
ฉบับของพินมังกี้.
เพลงแบบครันทรี่ ขับร้องโดยพินมังกี้ ซึ่งนำมาร้องใหม่ในอัลของพวกเขาในปี พ.ศ. 2546 ออกเผยแพร่ต้นปี พ.ศ. 2546 ขึ้ยอันดับ 36 ชาร์ตซิงเกิลเพลงครันทรี่ยอดนิยม
อาร์ชดัชเชสมาเรีย คาโรลีเนอแห่งออสเตรีย

อาร์ชดัชเชสมารี แคโรไลน์แห่งออสเตรีย  (พระนามเต็ม: มารี แคโรไลน์ เฟอร์ดินานด์ เธเรเซีย โจเซฟิน เดเมเทรีย, Marie Caroline Ferdinande Theresia Josephine Demetria von Habsburg-Lorraine (von Wettin)) ทรงเป็นอาร์ชดัชเชสแห่งออสเตรีย และทรงเป็นเจ้าฟ้าหญิงมกุฎราชกุมารีแห่งราชอาณาจักรแซ็กโซนี หลังจากการอภิเษกสมรส
พระราชประวัติ.
อาร์ชดัชเชสมารี แคโรไลน์ ประสูติเมื่อวันที่ 8 เมษายน พ.ศ. 2344 เป็นพระราชธิดาองค์ที่ 6 และพระราชบุตรองค์ที่ 8 ในสมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์ (พระราชโอรสในสมเด็จพระจักรพรรดิลีโอโพลด์ที่ 2 แห่งโรมันอันศักดิ์สิทธิ์ และเจ้ามาเรีย หลุยซ่าแห่งสเปน) และพระมเหสีองค์ที่ 2 เจ้าหญิงมาเรีย เทเรซ่าแห่งทู ซิชิลีส์ (พระราชธิดาในสมเด็จพระราชาธิบดีเฟอร์ดินานด์ที่ 1 แห่งทู ซิชิลีส์) พระองค์ได้รับพระราชทานพระนามจากพระราชบิดา ซึ่งได้มาจากพระนามของพระเชษฐภัคินีของพระองค์ อาร์ชดัชเชสมารี แคโรไลน์ ซึ่งสิ้นพระชนม์กะทันหัน เมื่อยังทรงเป็นทารก
อภิเษกสมรส.
อาร์ชดัชเชสมารี แคโรไลน์ทรงอภิเษกสมรสกับเจ้าฟ้าชายฟรีดริช ออกัสตัส มกุฎราชกุมารแห่งแซ็กโซนี พระโอรสในเจ้าชายแม็กซีมีเลียนแห่งแซ็กโซนี และเจ้าหญิงแคโรไลน์แห่งปาร์มา ทั้ง 2 พระองค์ทรงอภิเษกสมรสเมื่อวันที่ 26 กันยายน พ.ศ. 2362 ณ เมืองเดรสเดน ราชอาณาจักรแซ็กโซนี โดยหลังจากอภิเษกสมรสแล้ว พระองค์ก็ทรงได้รับการสถาปนาเป็น มกุฎราชกุมารแห่งแซ็กโซนี (Marie Caroline, The Crown Princess of Saxony, de: Kronprinzessin von Sachsen) ทั้ง 2 พระองค์ทรงไม่พระโอรสหรือพระธิดาเลย
สิ้นพระชนม์.
เจ้าฟ้าหญิงมารี แคโรไลน์ทรงสิ้นพระชนม์เมื่อวันที่ 22 พฤษภาคม พ.ศ. 2375 สิริพระชันษาได้เพียง 31 ชันษา พระศพของพระองค์ถูกฝังที่วิหารเดรสเดน โดยมกุฎราชกุมารพระสวามีทรงจัดการเรื่องพระราชพิธีพระศพเองทั้งหมด โดย 1 ปีต่อมา พระองค์ก็ทรงอภิเษกสมรสอีกครั้งกับ เจ้าหญิงมาเรีย แอนนาแห่งบาวาเรีย
Advanced Encryption Package

Advanced Encryption Package 2008 Professional (AEP2008 PRO) เป็นโปรแกรมที่ใช้ในการเข้ารหัสข้อมูล จัดตั้งขึ้นโดย SecureAction Research, LLC เพื่อยกระดับมาตรฐานการป้องกันความปลอดภัยของข้อมูล ซึ่ง Advanced Encryption 2008 Professional ได้รับการพัฒนาโดยเฉพาะให้มีประสิทธิภาพ ทั้งในด้านความปลอดภัยและความคุ้มค่าทางเศรษฐกิจ โดยสามารถใช้ คีย์ลับและขั้นตอนวิธีในการเข้ารหัส
ขั้นตอนวิธีที่สนับสนุนการทำงาน.
AEP2008 PRO สนับสนุนการทำงาน RSA Algorithm รองรับการเข้ารหัสทั้ง 2 แบบคือ แบบการเข้ารหัสลับแบบกุญแจสมมาตร และ การเข้ารหัสลับแบบกุญแจอสมมาตร
อาร์ชดยุกฟรันซ์ คาร์ลแห่งออสเตรีย

อาร์ชดยุกฟรานซ์ คาร์ลแห่งออสเตรีย (en.: Archduke Franz Karl of Austria, de.: Erzherzog Franz Karl von Österreich) (พระนามเต็ม: ฟรานซ์ คาร์ล โจเซฟ, Franz Karl Joseph von Habsburg-Lorraine) ทรงเป็นอาร์ชดยุกแห่งออสเตรีย และเป็นพระบิดาของสมเด็จพระจักรพรรดิถึง 2 พระองค์ ได้แก่สมเด็จพระจักรพรรดิฟรานซ์ โจเซฟที่ 1 แห่งออสเตรีย และสมเด็จพระจักรพรรดิแม็กซีมีเลียนที่ 1 แห่งเม็กซิโก อีกด้วย
พระราชประวัติ.
อาร์ชดยุกฟรานซ์ คาร์ล ประสูติเมื่อวันที่ 7 ธันวาคม พ.ศ. 2345 ณ กรุงเวียนนา ประเทศออสเตรีย เป็นพระราชโอรสองค์ที่ 3 และพระราชบุตรองค์ที่ 9 จากทั้งหมด 12 พระองค์ในสมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์ และเจ้าหญิงมาเรีย เทเรซ่าแห่งทู ซิชิลีส์ เมื่อทรงพระเยาว์ พระองค์ทรงมีปัญหาทางด้านพระสุขภาพ และพระวรกายไม่แข็งแรง โดยพระองค์มีพระหทัยผิดปกติ ซึ่งเนื่องจากผลกระทบแทรกซ้อนจากการอภิเษกสมรสในหมู่เครือญาติกัน อย่างกรณีของการอภิเษกสมรสระหว่างพระราชบิดาและพระราชมารดา เป็นต้น
อภิเษกสมรส.
เมื่อวันที่ 4 พฤศจิกายน พ.ศ. 2367 พระองค์ทรงอภิเษกสมรสกับเจ้าหญิงโซฟีแห่งบาวาเรีย ซึ่งเป็นพระราชธิดาในสมเด็จพระราชาธิบดีแม็กซีมีเลียนที่ 1 โจเซฟแห่งบาวาเรีย และพระมเหสีองค์ที่ 2 เจ้าหญิงแคโรไลน์แห่งบาเดน โดยหลังจากอภิเษกสมรสแล้ว พระองค์ทรงได้รับตำแหน่งสมาชิกวุฒิสภา โดยเมื่อวันที่ 2 ธันวาคม พ.ศ. 2391 สมเด็จพระจักรพรรดิเฟอร์ดินานด์ พระเชษฐาทรงสละราชสมบัติให้กับพระองค์ แต่พระองค์ทรงปฏิเสธที่จะสืบราชบัลลังก์ โดยพระองค์ทรงมอบราชบัลลังก์อีกต่อให้กับพระโอรสองค์โตของพระองค์ อาร์ชดยุกฟรานซ์ โจเซฟ ในวันเดียวกัน อาร์ชดยุกฟรานซ์ โจเซฟจึงทรงเป็นสมเด็จพระจักรพรรดิแห่งออสเตรียในเวลาต่อมา
อาร์ชดยุกฟรานซ์ คาร์ล และอาร์ชดัชเชสโซฟีมีพระโอรส 4 พระองค์ และพระธิดา 1 พระองค์ ดังนี้...
สิ้นพระชนม์.
อาร์ชดยุกฟรานซ์ คาร์ล สิ้นพระชนม์เมื่อวันที่8 ธันวาคม พ.ศ. 2421 ซึ่งสิ้นพระชนม์หลังจากอาร์ชดัชเชสโซฟีสิ้นพระชนม์ 6 เดือน พระศพถูกฝังไว้ที่วิหารฮาพส์บวร์ค โดยฝังเคียงข้างพระชายา
คริปทูล

คริปทูล (CrypTool) คือ freeware program ที่สามารถใช้และวิเคราะห์ cryptographic mechanism โดย cryptool นั้นสามารถใช้เข้ารหัสข้อมูลได้ทั้งในระบบ classic อย่าง Caesar cipher หรือแบบ modern อย่าง RSA เป็นต้น นอกจากนี้ยังสามารถทดลองทำ digital signature ได้จากหลายๆ algorithm เช่น MD5
โดยทุกๆรูปแบบของการทำงานนั้นสามารถแยกแสดงขั้นตอนต่างๆให้ดูได้อย่างละเอียดเป็นแบบ animationที่คล้ายกับ flash game เหมาะกับการนำไปใช้ในการศึกษาระบบการเข้ารหัสได้อย่างดี จุดเด่นอีกอย่างของ programนี้คือมี online help ที่อธิบายระบบการเข้ารหัสได้อย่างละเอียด นอกจากนี้ cryptool ยังสามารถที่จะใช้ในการวิเคราะห์ cipher บางอย่างได้ด้วยเช่น sequence analysis เป็นต้น
Cryptool เป็น open source software ซึ่งทำงานอยู่บน window โดยพัฒนาด้วยภาษา c++ บน platform window โดยในตอนแรกนั้นพัฒนาโดย German companies and universities และมีจุดประสงค์หลักคือการแสดงให้คนเห็นถึงความสำคัญของการเข้ารหัสและ concept โดยเป็น e-learning ประเภทหนึ่ง ในขณะนี้มี project ที่จะ port ลงไปใน linux edition และ เขียนใหม่ลงใน c# โดยใช้เทคโนโลยี WPF (window presentation fundamental) ที่ใช้แสดงผลในด้านกราฟิกได้อย่างดี
CrypTool ได้รับรางวัลในฐานะของ educational software หลากหลายรางวัล เช่น (TeleTrusT Special Award, EISA 2004, IT Security Award NRW 2004).
ในตอนนี้ได้ถูกพัฒนาขึ้นจากหลายองค์กร แต่ยังคงไว้ซึ่งจุดประสงค์เดิม คือเพื่อการศึกษาหลักการเข้ารหัสและอักกอริทึมต่างๆ และส่วนมากถูกใช้ประกอบการสอนในโรงเรียนและสถาบันการศึกษาต่างๆ
ยิว–คริสต์

ยิว–คริสต์  เป็นคำที่ใช้แสดงคุณลักษณะร่วมระหว่างชาวยิวกับคริสต์ศาสนิกชน หรือระหว่างศาสนายูดาห์กับศาสนาคริสต์ ในด้านค่านิยมหรือความเชื่อทางศาสนา จริยธรรม และวัฒนธรรม
การตกในบาป

การตกในบาป  หมายถึงการเปลื่ยนแปลงเป็นครั้งแรกของมนุษย์จากสภาวะของความบริสุทธิ์ที่เชื่อฟังพระเจ้าไปเป็นสภาวะของความรู้สึกผิดเพราะความไม่เชื่อฟังในพระเจ้า ในบาปกำเนิด ในศาสนาคริสต์, มนุษย์คนแรกอาดัมและเอวาเมื่อแรกเริ่มอาศัยอยู่กับพระเจ้าภายในสวรรค์ แต่มาถูกล่อลวงโดยงูให้กินผลไม้จาก “ต้นไม้แห่งความรู้ดีรู้ชั่ว” (Tree of Knowledge of Good and Evil) ซึ่งพระเจ้าทรงสั่งห้ามไว้ว่าไม่ให้แตะต้อง หลังจากที่กินเข้าไปแล้วก็เกิดความละอายในความเปลือยเปล่าของร่างกาย และในที่สุดก็ถูกการตกในบาปโดยพระเจ้า การถูกการตกในบาปมิได้กล่าวถึงโดยตรงในคัมภีร์ไบเบิล แต่กล่าวถึงทั้งเรื่องของความไม่เชื่อฟังและการถูกขับไล่
ในศาสนาอื่นเช่นศาสนายูดาห์, ศาสนาอิสลาม หรือ ไญยนิยม (Gnosticism) ตีความหมายของการถูกการตกในบาปต่างกันไป
ในเทววิทยาศาสนาคริสต์, “การถูกขับจากสวรรค์” มีความหมายที่กว้างหมายถึงมวลมนุษย์ผู้มาจากบาปของอาดัมและเอวาที่เรียกว่า “บาปกำเนิด” (original sin) เช่นในคำสอนของนักบุญพอลแห่งทาซัสที่บันทึกไว้ใน จดหมายของนักบุญเปาโลถึงชาวโรม 5:12-19 และ จดหมายของนักบุญเปาโลถึงชาวโครินธ์ ฉบับที่ 1 15:21-22 ผู้นับถือศาสนาคริสต์บางคนเชื่อว่า “การถูกขับจากสวรรค์” เป็นการทำความเสียหายให้แก่ธรรมชาติของโลกทั้งหมดโดยเฉพาะธรรมชาติของมนุษย์ ทำให้มนุษย์เกิดมาพร้อมกับบาปกำเนิด ซึ่งเป็นสภาวะที่ไม่ทำให้สามารถมีชีวิตชั่วนิรันดรโดยไม่ต้องให้พระเจ้าเข้ามาช่วย ผู้นับถือนิกายโปรเตสแตนต์เชื่อว่าความตายของพระเยซูเป็น “ค่าไถ่” ซึ่งทำให้มนุษย์ปราศจาก “บาปกำเนิด” ที่เกิดจาก “การถูกขับจากสวรรค์” ตลอดไป นิกายอื่น ๆ เชื่อว่า “การถูกขับจากสวรรค์” ทำให้มนุษย์มีอิสระจากบาปโดยมิต้องหาทางแก้บาปอีก
คำว่า “ปราศจากบาป” (prelapsarian) หมายถึง สภาวะที่เป็นอิสระจากความมีบาปก่อน “การถูกขับจากสวรรค์” หรือบางครั้งก็เป็นคำที่ใช้ในการรำลึกถึงเวลาในอดีตที่แตกต่างไปจากปัจจุบัน หรือสถานะการณ์ที่เรียกว่า “คำนึงถึงความหลัง” (nostalgia)
บาปกำเนิด

บาปกำเนิด  ตามหลักเทววิทยาศาสนาคริสต์ คือสถานภาพความมีบาปของมนุษย์ซึ่งเป็นผลมาจากการตกในบาปของอาดัมและเอวา คำว่า “บาปกำเนิด” ไม่ปรากฏในคัมภีร์ไบเบิล แต่พบในเอกสารที่เชื่อว่าเป็นจดหมายของนักบุญเปาโล
ภัทรวรินทร์ ทิมกุล

ภัทรวรินทร์ ทิมกุล (เกิด 8 ธันวาคม พ.ศ. 2520) ชื่อเล่น เมย์ นักแสดง นางแบบ นักร้อง และนักเขียนชาวไทย
ประวัติ.
ภัทรวรินทร์ ทิมกุล ชื่อเล่น เมย์ เกิดวันที่ 8 ธันวาคม พ.ศ. 2520 เป็นบุตรของครรชิต ทิมกุล และภัทราวดี มีชูธน
ในปี 2539 ภัทรวรินทร์ ออกอีพีอัลบั้มเดี่ยว ชุดแรกและชุดเดียว ภายใต้สังกัดโซนี่ มิวสิค ภายใต้ชื่อ ตังเม กับอัลบั้ม "TANG MAY" แนวเพลง City Pop, Techno-Pop มีเพลงโปรโมท ได้แก่ อยากให้รู้, เก็บไว้ตรงนี้ และเพลง ฝากไว้ให้คิด อัลบั้มชุดนี้มีทั้งหมด 6 เพลง โดยแบ่งเป็นพาทย์เพลงเวอร์ชั่นภาษาไทย 3 เพลง และเวอร์ชั่นสากล 3 เพลง ซึ่งเป็นทำนองเดียวกับกับสามเพลงไทย ถือเป็นความแปลกใหม่ในช่วงนั้นเป็นอย่างมาก ไม่ว่าจะเป็นแนวเพลง หรือจำนวนเพลง โดยร่วมกับทีมเพลงคือ สมหวัง พัชรพร, กะปิ (หรือ แก๊ป ทีโบน) และ จามร วัฒฑกานนท์
ปัจจุบันมีบุตรแล้ว 3 คน และเปิดร้านอาหารของตัวเองชื่อ ภัทราวดี เรสเตอร์รองท์ แอนด์ ผับ อีกทั้งเป็นหนึ่งในผู้เข้าแข่งขันรายการ ศึกค้นหาเชฟกระทะเหล็ก (ฤดูกาลที่ 1) แต่ถอนตัวออกในสัปดาห์ที่ 2 เนื่องจากปัญหาสุขภาพ
ผลงาน.
ผลงานดนตรี.
รายชื่อเพลง
เมสสิยาห์

พระเมสสิยาห์ (#เปลี่ยนทาง ;) หมายถึง พระผู้ช่วยให้รอดตามความเชื่อในกลุ่มศาสนาอับราฮัม ได้แก่ศาสนายูดาห์ ศาสนาคริสต์ และศาสนาอิสลาม
ในคัมภีร์ฮีบรูของศาสนายูดาห์ พระเมสสิยาห์ หมายถึง พระมหากษัตริย์หรือมหาปุโรหิต ซึ่งได้รับแต่งตั้งด้วยการเจิมน้ำมันศักดิ์สิทธิ์ พระเมสสิยาห์อาจไม่ใช่ชาวยิวเสมอไป เช่น พระเจ้าไซรัสมหาราช ผู้ปลดปล่อยชาวยิวจากการเป็นเชลยก็ถือว่าเป็นพระเมสสิยาห์ด้วย ต่อมาความหมายของเมสสิยาห์เปลี่ยนไป ใช้หมายถึงกษัตริย์ยิวผู้ปกครองโลกในยุคสุดท้ายไปตลอดชั่วนิรันดร์ ตามความเชื่อและอวสานวิทยาของชาวยิว พระเมสสิยาห์จะเป็นคนในเชื้อสายดาวิดและได้เป็นผู้นำของชาวยิวในอนาคต ตลอดจนทั้งโลกในยุคพระเมสสิยาห์
คำว่า เมสสิยาห์ ตรงกับภาษากรีกว่า "คริสตอส" ซึ่งแปลว่า พระคริสต์ คริสต์ศาสนิกชนจึงใช้คำนี้เป็นสมัญญานามของพระเยซู เพราะเชื่อว่าพระผู้ช่วยให้รอดที่คัมภีร์ฮีบรูหรือคัมภีร์ไบเบิลภาคพันธสัญญาเดิมได้กล่าวถึงนั้น คือ พระเยซูคริสต์
ในตำราหะดีษของศาสนาอิสลามก็ระบุว่าอีซา (เยซู) บุตรนางมัรยัม (มารีย์) ก็คือนบีและมะซีฮ์ (เมสสิยาห์) ที่พระเป็นเจ้าทรงส่งมาช่วยวงศ์วานอิสราเอลตามพันธสัญญา และเชื่อว่าท่านจะกลับมายังโลกอีกครั้งพร้อมกับอิมามมะฮ์ดี และร่วมกันกำจัดมะซีห์ อัด-ดัจญาล (ศัตรูของพระคริสต์)
พระเมสสิยาห์ในพันธสัญญาเดิม.
หนึ่งในคำสอนหลังของพันธสัญญาใหม่คือ พระเยซูคริสต์ (พระเมสสิยาห์) ทรงเป็นผู้ที่ทำให้พันธสัญญาเดิมสำเร็จ ผู้เขียนจดหมายถึงชาวฮีบรูเสนอว่าพระคริสต์ทรงเป็นทายาทของทุกสิ่งที่พระเจ้าได้ตรัสผ่านทางผู้เผยพระวจนะ พระเยซูเองทรงยืนยันว่าพระองค์เสด็จมาเพื่อทำให้บทบัญญัติและหนังสือผู้เผยพระวจนะสำเร็จ หลังจากการฟื้นพระชนม์อันทรงพระเกียรติสิริของพระองค์ ๆ ทรงแสดงให้เห็นจากหนังสือบทบัญญัติของโมเสส หนังสือของผู้เผยพระวจนะ และหนังสือสดุดี (จากพระธรรมหลักสามหมวดในพันธสัญญาเดิมฉบับภาษาฮีบรู) แก่พวกสาวกว่านานมาแล้วพระเจ้าได้ทรงพยากรณ์ทุกสิ่งที่ได้เกิดขึ้นกับพระองค์ไว้แล้ว
ลุดมิลาแห่งโบฮีเมีย

ลุดมิลา  เป็นนักบุญและมรณสักขีในศาสนาคริสต์ ประสูติราว ค.ศ. 860 ที่เมืองเมลนิคในสาธารณรัฐเช็กปัจจุบัน และสิ้นพระชนม์เมื่อวันที่ 15 กันยายน ค.ศ. 921 ที่ปราสาทเททิน (Tetín) ในสาธารณรัฐเช็กปัจจุบัน นักบุญลุดมิลาเป็นธิดาของเจ้าชายชาวสลาฟและเป็นพระอัยยิกาของนักบุญวาสลัฟที่ 1 ดยุกแห่งโบฮีเมีย หรือที่รู้จักในสมัญญาว่า “Good King Wenceslaus” 
ลุดมิลาเสกสมรสกับบอริวอจที่ 1 ดยุกแห่งโบฮีเมีย (Bořivoj I of Bohemia) ดยุกองค์แรกของโบฮีเมียที่นับถือคริสต์ศาสนา ลุดมิลาและบอริวอจหันมานับถือศาสนาคริสต์เมื่อราวปี ค.ศ. 871 นอกจะเปลี่ยนศาสนาเองแล้วก็ยังพยายามเปลี่ยนศาสนาของชาวโบฮีเมียด้วย แต่ถูกชนนอกศาสนาต่อต้านจนต้องลี้ภัยออกนอกประเทศอยู่ระยะหนึ่ง แต่ในที่สุดก็ได้กลับมาอีกแต่ปกครองต่อมาอีกหลายปีจนปลดเกษียณที่เททินไม้ใกลจากเมืองเบรอน (Beroun)
สปิทติเนฟที่ 1 พระโอรสของลุดมิลาและบอริวอจปกครองโบฮิเมียต่อมาได้เพียงสองปีก็สิ้นพระชนม์ วราติสลัฟที่ 1 น้องของสปิทติเนฟปกครองโบฮิเมียต่อมาจนถึงปี ค.ศ. 921 หลังจากนั้นวาสลัฟ พระโอรสของวราติสลัฟผู้มีอายุได้เพียง 8 ปีก็สืบราชสมบัติต่อมา โดยลุดมิลาเป็นผู้สำเร็จราชการแทนพระองค์
ดราโฮมิรา (Drahomíra) พระมารดาของวาสลัฟริษยาที่พระนางมีอิทธิพลต่อพระโอรสของตนจึงสั่งให้ขุนนางสองคนสังหารลุดมิลาที่เททิน กล่าวกันว่าลุดมิลาถูกรัดคอตายด้วยผ้าคลุมหน้า ตอนแรกพระศพของลุดมิลาถูกฝังไว้ที่โบสถ์เซนต์ไมเคิลที่เททิน แต่ราวก่อนปี ค.ศ. 1100 ก็ถูกย้ายมาที่มหาวิหารนักบุญจอร์จ กรุงปราก สาธารณรัฐเช็ก
นักบุญลุดมิลาแห่งโบฮีเมียเป็นที่นับถือและเป็นนักบุญองค์อุปถัมภ์โบฮีเมียและได้รับการประกาศเป็นนักบุญไม่นานหลังจากที่สิ้นพระชนม์
โรแลนโด กีรองโก

โรแลนโด กีรองโก (Rolando Gerongco) นักมวยสากลชาวฟิลิปปินส์ เกิดเมื่อ 8 มีนาคม พ.ศ. 2527 ที่เมืองเซบู ประเทศฟิลิปปินส์ สถิติการชก 42 ครั้ง ชนะ 16 (น็อค 7) แพ้ 25 
ประวัติ.
กีรองโกขึ้นชกมวยสากลครั้งแรกเมื่อ 7 กรกฎาคม พ.ศ. 2543 ชนะน็อค เรนันโต โนเบิลฟรานซา ยก 2 จากนั้น ขึ้นชกชนะเป็นส่วนใหญ่ เคยชกชนะคะแนน แดเนียล ดิโอลัน และเสมอกับอีริค บาร์เซโลนา กีรองโกได้ชิงแชมป์ ABCO รุ่นแบนตัมเวทที่ว่างเมื่อ 8 กรกฎาคม พ.ศ. 2546 แพ้น็อค แสงหิรัญ ลูกบ้านใหญ่ ยก 3 และได้ขึ้นชิงแชมป์ ABCO รุ่นเฟเธอร์เวทที่ว่างอีกเมื่อ 9 กรกฎาคม พ.ศ. 2547 แพ้คะแนน ชลธาร อ.อุกฤษณ์ ไม่ได้แชมป์ หลังจากนั้น กีรองโกขึ้นชกที่ฟิลิปปินส์อีกแค่ครั้งเดียวก็เดินทางไปชกมวยที่ออสเตรเลียระหว่าง พ.ศ. 2547 – 2550 ซึ่งกีรองโกชกแพ้รวด มีชนะครั้งเดียวใน พ.ศ. 2549 ชนะน็อค แมทธิว พอลเลย์ ยก 5 และได้ชิงแชมป์สหพันธ์มวยโลก เอเชียรุ่นซูเปอร์เฟเธอร์เวทเมื่อ 4 กุมภาพันธ์ พ.ศ. 2548 แพ้น็อค ดาเนียล ฮอสกินส์ ยก 10 หลังจากที่ชกแพ้น็อค ลานซ์ คอสเทโล ยก 1 เมื่อ 27 มิถุนายน พ.ศ. 2550 กีรองโกก็แขวนนวมไป
จอห์นนี่ เลียร์

จอห์นนี่ เลียร์  หรือ จอห์นนี โอลันเดรีย เลียร์ นักมวยสากลชาวฟิลิปปินส์ เกิดเมื่อ 4 มีนาคม พ.ศ. 2523 สถิติการชก 34 ครั้ง ชนะ 17 (น็อค 7) เสมอ 2 แพ้ 15 
ประวัติ.
เลียร์ขึ้นชกมวยสากลครั้งแรกเมื่อ 30 กันยายน พ.ศ. 2543 ชนะน็อค จุน อัลโกโซ ยก 3 ที่ ฟิลิปปินส์ จากนั้น ขึ้นชกชนะเป็นส่วนใหญ่ จนได้ชิงแชมป์ PABA รุ่นแบนตัมเวทเมื่อ 24 พฤษภาคม พ.ศ. 2545 แพ้น็อค พูนสวัสดิ์ กระทิงแดงยิม ยก 2 ไม่ได้แชมป์ ต่อมาได้ครองแชมป์ฟิลิปปินส์รุ่นแบนตัมเวท เมื่อ 28 กันยายน พ.ศ. 2545 ชนะคะแนน เรย์ ลีกัส จากนั้น ขึ้นชิงแชมป์เงารุ่น แบนตัมเวท WBC ที่ว่าง แพ้คะแนนโดยเทคนิค โรเจอร์ กาลิเซีย เมื่อ 15 มีนาคม พ.ศ. 2546 จากนั้นก็เสียแชมป์ฟิลิปปินส์ แพ้น็อค อัลวิน เฟลิซิดา ยก 8 เมื่อ 8 สิงหาคม พ.ศ. 2546 ต่อมา ขึ้นชิงแชมป์ฟิลิปปินส์รุ่นแบนตัมเวทอีกแต่ไม่สำเร็จ ทำได้เพียงเสมอกับ โจเอล บัวยา เมื่อ 23 มีนาคม พ.ศ. 2547 แล้วมาชกในไทย แพ้น็อค นภาพล เกียรติศักดิ์โชคชัย ยก 3 เลียร์ยังชกชนะต่อเนื่องอีกหลายครั้ง จนได้ชิงแชมป์ฟิลิปปินส์รุ่นแบนตัมเวทอีกครั้งเมื่อ 15 กรกฎาคม พ.ศ. 2549 แพ้คะแนน ไมเคิล โดมิงโก ไม่ได้แชมป์ แล้วมาชิงแชมป์ WBO เอเชียรุ่นแบนตัมเวทที่ว่างเมื่อ 16 สิงหาคม พ.ศ. 2549 แพ้น็อค รัตนชัย ส.วรพิน ยก 4 และมาชกแพ้คะแนน ฟ้าใส ศักดิ์กรีรินทร์ เลียร์ขึ้นชกมวยครั้งสุดท้ายเมื่อ 16 กันยายน พ.ศ. 2550 เสมอกับ เดียน เบอร์มูเดซ จากนั้นก็แขวนนวมไป
นาร์ธาน บาร์เซโลนา

นาร์ธาน บาร์เซโลนา  นักมวยสากลชาวฟิลิปปินส์ เกิดเมื่อ 12 มิถุนายน พ.ศ. 2509 ที่เมืองวาเลนเซีย ประเทศฟิลิปปินส์ สถิติการชก 73 ครั้ง ชนะ 25 (น็อค 10) เสมอ 2 แพ้ 46